
CAPITOLUL I 
OBIECTUL ŞI BAZA LEGALĂ A PREZENTULUI REGULAMENT


Art. 1 Prezentul Regulament de Organizare Internă - denumit în continuare ROI -stabileşte normele de conduită şi de disciplină în desfăşurarea activităţii angajaţilor Școlii Populare de Arte „Constantin Brâncuși” Târgu Jiu în cadrul instituţiei.

Art. 2 Prezentul ROI este emis în baza legilor, nomelor şi reglementărilor în vigoare, după cum urmează:
a) Legea 215/2001 a administraţiei publice locale cu modificările şi completările ulterioare
b) Legea 53/2003 - Codul muncii, cu modificările şi completările ulterioare; 
c) Regulamentul de Organizare şi Funcţionare al Școlii Populare de Arte „Constantin Brâncuși” Târgu Jiu ;
d) Legea 477/2004 privind Codul de conduită a personalului contractual din autorităţile şi instituţiile publice, cu modificările şi completările ulterioare;
e) Legea nr. 571/2004 privind protecţia personalului din autorităţile publice, instituţiile publice şi din alte unităţi care semnalează încălcări ale legii, cu modificările şi completările ulterioare;
f) Legea nr. 319/2006 - Legea securităţii şi sănătăţii în muncă, cu modificările şi completările ulterioare;
g) Legea nr. 202/2002 privind egalitatea de şanse şi de tratament între femei şi bărbaţi, cu modificările şi completările ulterioare;
h) O.G. nr.137/2000 privind prevenirea şi sancţionarea tuturor formelor de discriminare, republicată;
i) H.G. nr.355/2007 privind supravegherea sănătăţii salariaţilor.
j) Legea nr. 349/06.06.2002 pentru prevenirea şi combaterea efectelor consumului produselor din tutun, cu modificările şi completările ulterioare.
k) Legea 284/2010, legea-cadru privind salarizarea unitară a personalului bugetar şi legislaţia subsecventă
l) Legea 62/2011- Legea dialogului social
m) Legea 307/2006- privind apărarea împotriva incendiilor cu modificările şi completările ulterioare.
n) Legea 319/2006 –privind securitatea şi sănătatea în muncă şi Normele metodologice de aplicare a prevederilor legii securităţii şi sănătăţii în muncă.
o) Dispoziţia 3368/21.06.2011 a Preşedintelui Consiliului Judeţean Gorj pentru aprobarea unor reglementări proprii cu privire la organizarea şi desfăşurarea concursurilor şi examanelor de ocupare a posturilor contractuale vacante său temporar vacante şi de promovare, precum şi a procedurii de evaluare a personalului contractual din aparatul de specialitate şi aparatul permanent de lucru ale Consiliului Judeţean Gorj, precum şi instituţiile publice subordonate Consiliului Judeţean Gorj.
p) O.G.96/2003 privind protecţia maternităţii la locurile de muncă.


CAPITOLUL II
DISPOZIȚII GENERALE

Art. 3 Prezentul Regulament este întocmit în concordanţă cu prevederile legislaţiei muncii, precum şi ale celorlalte acte normative, care reglementează securitatea şi sănătatea în muncă.

Art. 4 (1) Dispoziţiile prezentului Regulament se aplică tuturor salariaţilor încadraţi cu contract individual de muncă pe durata determinată şi nedeterminată.
	(2) Regulamentul este aplicabil şi persoanelor detaşate, din momentul în care acestea îşi încep activitatea în cadrul Școlii Populare de Arte „Constantin Brâncuși” Târgu Jiu, personalului aflat în delegaţie, precum şi oricărei alte persoane care se afla în incinta unităţii în vederea realizării unor lucrări ocazionale. 
	(3) În cazul în care un salariat, indiferent de forma contractului de muncă, încalcă prezentul regulament, acesta va fi tras la răspundere disciplinară.În cazul în care o persoană din afara unităţii încalcă prevederile prezentului Regulament, acesteia i se va interzice accesul în unitate în continuare.

	Art. 5 Atribuţiile de serviciu pentru toate locurile de muncă, funcţiile şi meseriile sunt prevăzute în fişa postului şi în instrucţiunile de lucru stabilite conform structurii organizatorice. 		
			
	Art. 6 (1) Prezentul Regulament intern se va aduce la cunoştinţa salariaţilor, prin afişarea lui la locuri vizibile sau special amenajate în acest scop. 
	(2) Salariaţii vor semna o declaraţie, din care să rezulte că au luat cunoştinţă de conţinutul Regulamentului şi că recunosc faptul că acesta le este pe deplin aplicabil.
(3) Orice modificare sau completare la prezentul ROI, ca urmare a apariţiei unor noi acte normative care reglementează relaţiile de muncă, ori ca urmare a unor ordine sau dispoziţii emise de către instituţiile tutelare şi/sau conducere, se vor face prin acte adiţionale.














CAPITOLUL III
DREPTURILE ȘI OBLIGAȚIILE ANGAJATORULUI 


DREPTURILE ANGAJATORULUI
	Art. 7 Angajatorul are, în principal, următoarele drepturi :
1. să stabilească organizarea şi funcţionarea unităţii ;
a) să stabilească atribuţiile corespunzătoare pentru fiecare salariat, în condiţiile legii ;
b) să dea dispoziţii cu caracter obligatorii pentru salariat, sub rezerva legalităţii lor ;
c) să exercite controlul asupra modului de îndeplinire a sarcinilor de serviciu ;
d) să constate săvârşirea abaterilor disciplinare şi să aplice sancţiunea corespunzătoare, potrivit legii.
e) să stabilească obiectivele de performanţă individuală, precum şi criteriile de evaluare a realizării acestora

	OBLIGAŢIILE ANGAJATORULUI
Art. 8 Angajatorului îi revin, în principal, următoarele obligaţii:
1. să informeze salariaţii asupra condiţiilor de muncă şi asupra elementelor care privesc desfăşurarea relaţiilor de muncă asupra elementelor care privesc desfăşurarea relaţiilor de muncă ;
a) să asigure permanent condiţiile tehnice şi organizatorice avute în vedere la elaborarea normelor de muncă şi condiţiile corespunzătoare de muncă;
b) să acorde salariaţilor toate drepturile ce decurg din prevederile legale în vigoare, din Contractul Colectiv de Muncă şi/sau din contractele individuale de muncă;
c) să comunice periodic salariaţilor situaţia economică şi financiară a unităţii;
d) să plătească toate contribuţiile şi impozitele aflate în sarcina sa, precum şi să reţină şi să vireze contribuţiile şi impozitele datorate de salariaţi, în condiţiile legii;
e) să înfiinţeze registrul general de evidenţă a salariaţilor şi să opereze înregistrările prevăzute de lege;
f) să elibereze, la cerere, toate documentele care atestă calitatea de salariat a solicitantului;
g) să asigure confidenţialitatea datelor cu caracter personal ale salariaţilor;
h) să protejeze personalul contractual în cazul încălcărilor legii în temeiul art. 7 din Legea 571/2004 privind protecţia personalului din autorităţile publice, instituţiile publice şi alte unităţi care semnalează încălcări ale legii;
i)  Să se consulte cu sindicatul sau, după caz, cu reprezentanţii salariaţilor în privinţa deciziilor susceptibile să afecteze substanţial drepturile şi interesele acestora.
Art. 9 Angajarea personalului, încadrarea sau menţinerea lui, în alte condiţii decât cele prevăzute de lege, precum şi a persoanelor care nu au calificarea şicompetenţa cerută de îndatoririle postului, nu cunosc sau nu-şi pot îndeplini obligaţiile de muncă, sau care, prin comportarea lor, pot periclita buna desfăşurare a activităţii, atrage răspunderea directă a celui care a făcut angajarea.

Art.10 (1) Școala Populară de Arte „Constantin Brâncuși” Târgu Jiu este obligată să ţină evidenţa în care să menţioneze activitatea desfăşurată de către salariaţi în baza contractelor individuale de muncă şi drepturile de care aceştia au beneficiat şi să le elibereze dovezi despre acestea.
(2) Instituţia, prin compartimentul/responsabilul cu probleme de managementul resurselor umane, va prelucra toate datele înscrise în carnetul/cartea de muncă necesare întocmirii dosarului de pensionare pentru salariaţii Școlii Populare de Arte „Constantin Brâncuși” Târgu Jiu, lichidării raporturilor de muncă, modificarea raporturilor de muncă, etc.
[bookmark: do_caI_ar2_al2](3) Activităţile prevăzute la alineatele anterioare se desfăşoară de către responsabilul cu probleme de managementul resurselor umane din cadrul instituţiei publice, cu respectarea legislaţiei în vigoare privind protecţia datelor cu caracter personal. 
[bookmark: do_caI_ar2_al3](4) Conducătorul instituţiei publice şi responsabilul cu probleme de personal răspund de asigurarea condiţiilor pentru satisfacerea operativă a cererilor privind eliberarea documentelor care să ateste activitatea profesională desfăşurată de angajaţi, vechimea în muncă, în specialitate.
(5) Evaluarea angajaţilor se va face prin intermediul şefilor de birouri, respectiv compartimente, conform legislaţiei în vigoare la momentul evaluării.
(6) Programarea instruirii profesionale se face pe baza unui plan anual, funcţie de necesităţile de întărire şi dezvoltare a capacităţii instituţionale, precum şi a nevoilor de dezvoltare profesională a angajaţilor, de către responsabilul cu probleme de managementul resurselor umane al instituţiei, după consultarea Consiliului de Administraţie cu avizul/aprobarea conducerii.
















CAPITOLUL IV
DISCIPLINA MUNCII, ORGANIZAREA TIMPULUI DE MUNCĂ ȘI DE ODIHNĂ. PREZENȚA LA LOCUL DE MUNCĂ. ALTE DREPTURI ACORDATE SALARIAȚILOR

Art.11 (1) Programul de lucru al personalului Școlii Populare de Arte „Constantin Brâncuși” Târgu Jiu, atât la sediul central, cât şi în secţiile şi filialele externe se desfăşoară astfel:
a) Programul fix al personalului administrativ, care este de 8 ore pe zi, se desfăşoară în 5 zile pe săptămână, astfel: în zilele de luni şi marți în intervalul orar 08-17, miercuri şi joi în intervalul orar 08-16, iar vineri în intervalul orar 08-14, fără pauze de masă. 
 	b) Programul de lucru al personalului artistic şi tehnic din cadrul Teatrului de Păpuşi este de 40 de ore pe săptămână și se desfăşoară, de regulă, în zilele de luni şi marți în intervalul orar 08-17, miercuri şi joi în intervalul orar 08-16, iar vineri în intervalul orar 08-14, fără pauze de masă, cu excepția zilelor de sâmbătă şi duminică, iar după caz, zilelor de sărbătoare legală, în care sunt programate spectacole, ținând cont că instituția funcționează și ca instituție de spectacole, iar pentru acest personal, zilele de sâmbătă şi duminică, iar după caz, zilele de sărbătoare legală sunt considerate zile lucrătoare, repausul legal putând fi acordat în alte zile ale săptămânii, potrivit legislația în vigoare.
  	c) Personalul de instruire şi personalul auxiliar își stabilește programul orar zilnic, de comun acord cu elevii în funcție de disponibilitatea acestora. 

	Art. 12 Timpul de muncă, al salariaţilor este timpul de lucru care stă la baza negocierilor salariale din contractul individual de muncă.

Art. 13 (1) Având în vedere specificul activităţii Școlii Populare de Arte „Constantin Brâncuși” Târgu Jiu, norma de predare pentru disciplinele artistice este de 25 de ore pe săptămână. Norma de predare pentru maiştrii instructor este de 30 de ore pe săptămână
(2) Diferenţa până la acoperirea normei legale de 40 de ore pe sapatama a personalului de instruire este constituită din:
a) activitate metodica- 8 ore pe săptămână;
b) activitate în cadrul formaţiilor artistice ale şcolii : repetiţii, spectacole, imprimări, filmări, execuţie scenografică, decoruri, amenajare expoziţie, etc - 7 ore pe săptămână;
c) activitate productivă personală pentru realizarea de obiecte necesare comercializării de către şcoala şi participarea la expoziţii şi demonstraţii practice(pentru maiştrii instructori)-10 ore pe săptămână;
(3) Corepetitorii, că personal de instruire auxiliar, spre deosebire de conducătorii de activităţi de instruire artistică, nu au norma didactica, programul lor de muncă în specialitate fiind de 40 de ore săptămânal.
(4) Însuşirea programărilor de activitate se face prin semnătură, respectarea lor fiind obligatorie.

	Art. 14 (1) Pentru urmărirea corectă a prezenţei, zilnic, fiecare salariat al instituţiei semnează condica de prezenţă, atât la sosire cât şi la plecare, completând şi ora sosirii şi ora plecării, dacă formularul de condică prevede acest lucru, după caz.
(2) Rubricile salariaţilor absenţi din motivele prevăzute de lege, respectiv : incapacitate temporară de muncă, deplasări, concedii de odihnă, concedii fără plată, învoiri, absenţe nemotivate etc. vor fi completate corespunzător.	
(3) Condicile de prezenţa sunt întocmite separat pentru personalul cu atribuţiuni tehnico administative şi de conducere, pentru personalul de specialitate dar fără atribuţiuni de instruire artistică cum sunt teatrul de păpuşi Pinocchio,angajaţii din cadrul studioului audio video de inregistari document, consultanţii artistici ,instructori şi experţi cu atribuţiuni de coordonare a activităţii metodice şi condica pentru personalul cu atribuţiuni de instruire artistică.

Art. 15 (1) Acordarea zilelor de repaus în contul orelor lucrate peste programul normal de lucru se face prin grafic, din iniţiativa şefului.
 (2) Schimbarea zilelor de repaus (libere) se poate face numai pe bază de cerere, aprobată de conducerea instituţiei, fără a depăşi 60 de zile de la data efectuării. 	
 (3) Pentru orele lucrate la/din dispoziţia conducătorului instituţiei publice peste durata normală a timpului de lucru sau în zilele de sărbători legale, ori declarate zile nelucrătoare personalul are dreptul la zile libere plătite sau, dacă acestea nu se pot acorda, la plata majorată cu un spor de până la 75 % din salariul de bază, dacă legislaţia subsecventă nu prevede altfel. Numărul orelor plătite cu sporul de până la 75 %, nu poate depăşi 360 într-un an calendaristic.

	Art. 16 (1) În cazul în care numărul de elevi este superior celui prevăzut în norma de predare, ori cu ocazia depăşirii numărului de ore de lucru aferente normei săptămânale, salariaţilor în cauza li se pot plăti ore suplimentare, în conformitate cu prevederile legale şi disponibilităţile bugetare, pe baza actelor doveditoare şi a aprobării conducerii unităţii.
(2) În condiţiile în care la activităţi cu profil de prestări de servicii culturale şi artistice (spectacole diverse , baluri, cununii, botezuri, sesiuni de imprimări discografice, filmări, fotografieri, etc) se încasează venituri extrabugetare ( prin emiterea de facturi de prestări servicii sau vânzare de bilete) iar activitatatile respective se desfăşoară în afara orelor de program, salariaţii şcolii pot fi remuneraţi pentru munca prestată prin negociere directă cu conducătorul instituţiei sau cu o comisie de negociere numită prin decizia directorului, pe baza legii 8/1996, privind drepturile de autor şi drepturile conexe, cu modificările şi completările ulterioare.
(3) Personalul de instruire al Școlii Populare de Arte „Constantin Brâncuși” Târgu Jiu ce desfăşoară activităţi în zilele de sâmbătă şi duminica beneficiază de repaus săptămânal în alte zile consecutive din cursul săptămânii, conform legii. Orele prestate inastfel de zile se vor recupera în mod individual, pe bază de planificare şi conformitate cu prevederile legale.
(4) Conducătorul locului de muncă, după caz, conducătorul instituţiei, verifică prezenţa barând spaţiile rămase nesemnate. Rubricile salariaţilor absenţi din diferite motive (incapacitate temporară de muncă, deplasări, concedii de odihnă, concedii fără plată, învoiri, absenţe nemotivate) vor fi completate corespunzător de către responsabilul cu resurse umane de la nivelul instituţiei, şi/sau de responsabilul cu probleme de secretariat, după caz.
(5) Programul de lucru decalat se aprobă, la cererea solicitantului numai în cazuri excepţionale (termene urgenţe sau volum de lucru care nu a putut fi acoperit în cadrul timpului normal de lucru), de către conducătorul instituţiei.
(6) În situaţii deosebite, se va organiza “serviciul de permanenţă”, programul acestuia fiind stabilit de către conducerea instituţiei. Orele efectuate de către salariaţi în cadrul serviciului de permanenţă vor fi compensate cu timp liber corespunzător orelor lucrate, potrivit legislaţiei în vigoare, în baza unei cereri întocmită de salariatul/ funcţionarul în cauză şi aprobată de conducerea instituţiei.

Secţiunea 2: Concediul de odihnǎ anual şi alte concedii ale salariaţilor 

Art. 17 (1) Dreptul la concediul de odihnă anual plătit este garantat tuturor salariaţilor.
1. Durata efectivă a concediului de odihnă anual plătit se stabileşte în
raport cu vechimea efectivă în muncă şi cu timpul efectiv lucrat într-un an calendaristic de către salariat, conform legislaţiei în vigoare.
 	(3) Sărbătorile legale în care nu se lucrează, nu sunt incluse în durata concediului de odihnă anual.

Art. 18 Programarea concediilor de odihnă se realizează de către şeful ierarhic, respectiv referentul pentru resurse umane sau de către persoana desemnată de conducere, la sfârşitul fiecărui an calendaristic pentru anul următor, cu consultarea personalului, şi va fi aprobată de către conducătorul instituţiei după consultarea Consiliului de administraţie.

	Art. 19 Programarea concediului de odihnă poate fi modificată, la cererea salariatului şi/sau din dispoziţia conducerii, în situaţii temeinic justificate, potrivit legii.

	Art. 20 Concediul de odihnă poate fi întrerupt la cererea salariatului pentru motive obiective, dovedite prin înscrisuri/documente, etc.

Art. 21 Rechemarea salariatului din concediul de odihnă, la serviciu, de către conducerea instituţiei se face în caz de forţă majoră sau pentru interese urgente care impun prezenţa salariatului la locul de muncă.

	Art. 22 Durata concediului de odihnă cuvenit fiecărui salariat se va diminua cu numărul de zile de absenţe nemotivate şi numărul de zile de concediu fără plată ce depăşesc 30 de zile calendaristice înregistrate în ultimele 12 luni anterioare acordării concediului.

	Art. 23 (1) Într-un an calendaristic, salariații pot beneficia de concediu fără plată până la 30 de zile lucrătoare, cu aprobarea prealabilă a managerului, pentru rezolvarea următoarelor situații personale:
a) susținerea examenului de bacalaureat, a examenului de admitere în instituțiile de învățământ superior, a examenelor de an universitar, cât și a examenelor de diplomă, pentru salariații care urmează o formă de învățământ superior, curs seral sau fără frecvență;
b) susținerea examenului de admitere la doctorat, a examenelor de doctorat sau a tezei de doctorat, în cazul salariaților care nu beneficiază de burse de doctorat;
c) prezentarea la concurs în vederea ocupării unui post în altă unitate.
(2) Salariații au dreptul la concedii fără plată, fără limita prevăzută la alin.(1), în următoarele situații:
a) îngrijirea copilului bolnav în vârstă de până la 3 ani, în perioada indicată în certificatul medical; de acest drept beneficiază atât mama salariată, cât și tatăl salariat, dacă mama copilului nu beneficiază, pentru aceleași motive, de concediu fără plată;
b) tratament medical efectuat în străinătate pe durata recomandată de medic, dacă cel în cauză nu are dreptul, potrivit legii, la indemnizație pentru incapacitate temporară de muncă, precum și pentru însoțirea soțului/soției ori a unei rude apropiate (copil, frate, soră, părinte) pe timpul cât aceștia se află la tratament în străinătate, cu avizul obligatoriu al Ministerului Sănătății.
(3) Concedii fără plată pot fi acordate și pentru interese personale, altele decât cele prevăzute la alin. (1) și (2), pe o perioadă de maximum 90 de zile calendaristice într-un an calendaristic
	(4) Pe durata concediilor fară plată, persoanele respective își păstrează calitatea de salariat, contractul individual de muncă fiind suspendat.

	Art. 24 (1) Salariaţii au dreptul să beneficieze, la cerere, de concedii pentru formare profesională, conform Codului Muncii actualizat, art.154.
	(2) Concediile pentru formare profesională se pot acorda cu sau fără plată.
	(3) Concediile pentru formare profesională se vor acorda cu respectarea prevederilor Codului Muncii, cu modificările şi completările lor ulterioare.
	(4) Cererea pentru concediu fără plată pentru formare profesională trebuie înaintată conducerii cu cel puţin o lună înainte de efectuarea acestuia şi trebuie să precizeze data de începere a stagiului de formare profesională, domeniul şi durata acestuia, precum şi denumirea instituţiei de formare profesională. Efectuarea concediului fără plată pentru formare profesională se poate realiza şi fracţionat în cursul unui an calendaristic, pentru susţinereaexamenelor de absolvire a unor forme de învăţământ superior.

Art. 25 (1) Salariaţii care au lipsit de la serviciu întregul an calendaristic, fiind în concediu medical sau concediu fără plată, nu au dreptul la concediu de odihnă pentru acel an. 
(2) Concediile de odihnă vor fi efectuate eşalonat, în tot cursul anului calendaristic, evitându-se suprapunerile si crearea disfuncţionalităţilor în desfăşurarea normală a activităţilor, eventual în tranşe, cu condiţia ca cel puţin una din fracţiuni să aibă cel puţin 10 zile lucrătoare consecutive conform Codului Muncii, art. 148 (5).

Art. 26 (1) Programarea concediului de odihnă poate fi modificată la cererea salariatului numai în următoarele cazuri:
- salariatul se află în concediu medical;
- salariatul cere concediu de odihnă înainte sau în continuarea concediului de maternitate;
- salariatul este chemat să îndeplinească îndatoriri publice sau obligaţii militare (altele decât serviciul militar în termen);
- salariatul urmează sau este în curs de a urma un program de perfecţionare sau specializare în ţară sau în străinătate, la solicitarea Școlii Populare de Arte „Constantin Brâncuși” Târgu Jiu.
 - salariatul are recomandare medicală pentru a urma un tratament într-o staţiune balneo-climaterică, caz în care data începerii concediului va fi cea indicată în recomandarea medicală
 	(2) Dacă în timpul concediului de odihnă intervine una din situaţiile sus menţionate, efectuarea acestuia se întrerupe.

Secţiunea 3 : Repausuri periodice

A. Repausul zilnic

Art.27 Agajatii au dreptul la o pauză de masa zilnică de 10 minute, acestea fiind incluse în durata zilnică normală a timpului de muncă.

B. Repausul săptămânal

	Art. 28 Repausul săptămânal legal cuvenit, se acordă în două zile consecutive, de regulă sâmbătă şi duminică.

C. Sărbătorile legale

	Art. 29 Zilele de sărbătoare legală în care nu se lucrează conform Codului Muncii cu modificările şi completările ulterioare sunt:
a. 1 şi 2 ianuarie
b. 24 ianuarie Unirea Principatelor Române
c. prima şi a doua zi de Paşti
d. 1 Mai
e. 1 Iunie
f. prima şi a doua zi de Rusalii
g. 15 august, Adormirea Maicii Domnului
h. 30 noiembrie, ziua Sf Apostol Andrei Ocrotitorul României 
i. 1 Decembrie
j. prima şi a doua zi de Crăciun.
k. 2 zile pentru fiecare dintre cele trei sărbători religioase anuale, declarate astfel de cultele religioase legale, altele decât cele creştine, pentru persoanele aparţinând acestora.



























CAPITOLUL V
REGULI PRIVIND PROTECŢIA, IGIENA, SECURITATEA ŞI SĂNĂTATEA ÎN MUNCĂ ŞI ÎN SITUAŢII DE URGENŢĂ

	Art. 30 Școala Populară de Arte „Constantin Brâncuși” Târgu Jiu se angajează să ofere tuturor salariaţilor siguranţă la locul de muncă, să respecte toate legile şi reglementările în vigoare din domeniul protecţiei în situaţii de urgenţă , sănătăţii şi securităţii în muncă şi să ia toate măsurile necesare pentru asigurarea unor condiţii normale de lucru, în vederea prevenirii accidentelor de muncă sau a îmbolnăvirilor profesionale.

	Art. 31 (1) Angajatorul va asigura, pe cheltuiala sa, cadrul organizatoric pentru instruirea, testarea şi perfecţionarea salariaţilor cu privire la normele şi instrucţiunile proprii privind sănătatea şi securitatea muncii şi instrucţiuni în domeniul situaţiilor de urgenţă ,va stabili măsurile specifice, periodicitatea instructajului, obligaţiile şi răspunderile în aceste două domenii, în conformitate cu reglementările legislaţiei în vigoare, Legea 319/2006 a sănătăţii şi securităţii în muncă (SSM) şi Legea 307/2007 în domeniul situaţiilor de urgenţă (SU)
	(2) Instructajul privind sănătatea şi securitatea în munca se va efectua conform graficelor şi tematicii întocmite anual de reprezentantul lucrătorilor cu atribuţii în domeniul SSM şi se va tineperiodic de către şefii compartimentelorcare sunt desemnaţi prin decizie de către conducătorul societăţii. Instructajul la angajare şi la orice schimbare de post se va face de către reprezentantul lucrătorilor cu răspunderi în domeniul SSM şi se va consemna în fişele de instruire individuală în domeniul SSM
(3) Instructajul privind situaţiile de urgenţă se va efectua conform tematicii întocmite anual de către responsabilul în domeniul situaţiilor de urgenţă, şedinţele de instruire se vor consemna la angajare şi periodic conform graficului, în fişele de instructaj individuale în domeniul SU
(4) Pentru cazurile în care elevii şi instructorii Școlii Populare de Arte „Constantin Brâncuși” Târgu Jiu se deplasează organizat în afara incintei unităţii se vor întocmi Fise de instruire colectivă înainte de aceste deplasări.
	(5) Fişele de instruire colectivă se fac de către conducătorul direct al grupurilor, în 2 exemplare, unul la angajator iar celălalt la conducătorul grupului.
(5) Instructajul colectiv se face în grupe de max. 20 de persoane, conf. art. 91 alin 1 din legea 319/2006.

	Art. 32 (1) Angajaţii sunt obligaţi să respecte toate prevederile legale referitoare la sănătatea securitatea la locul de muncă (SSM) precum şi prevederile legale referitoare la situaţiile de urgenţă (SU) precum şi instrucţiunile proprii locului de muncă în aceste două domenii.
 (2) În fişele postului se vor menţiona obligaţiile angajaţilor în domeniul SSM şi SU	
	(3) Este interzis accesul personalului neinstruit în domeniul SU şi SSM la locurile de muncă.
	(4) Este interzis angajaţilor să efectueze lucrari la instalaţiile electrice, gaze, reparaţii diverse, altele, pentru care nu sunt instruiţi conform L 319/2006.

	Art. 33 Angajatorul va lua măsuri pentru asigurarea apei potabile, pentru spălat, a materialelor igienico-sanitare şi monitorizarea funcţionarii sistemelor de stingere a incendiilor. Acesta are o evidenţă a zonelor cu risc de incendiu ridicat.

	Art. 34 (1) Controalele medicale anuale sunt obligatorii pentru salariaţi, în condiţiile legii costul controlului medical fiind suportatede către angajator.
	(2) Neprezentarea la controalele medicale periodice precum şi nerespectarea indicaţiilor date de medicul de medicină a muncii constituie abatere disciplinară gravă şi se poate sancţiona cu desfacerea contractului individual de muncă.

      Art. 35 (1) Angajatorul va lua măsuri pentru elaborarea şi actualizarea planului de prevenire a accidentelor şi protecţie a muncii, planul de acţiune în caz de situaţii de urgenţă, planul de intervenţie pe unitate şi planul de evacuare pe fiecare etaj.

Art. 36 (1) Pentru lucrătorii care desfăşoară activităţi pe bază de contract de prestări de servicii, angajatorul beneficiar al serviciilor trebuie să asigure instruirea lucrătorilor respectivi, instruire ce trebuie să cuprindă : 
a) activităţile specifice întreprinderii şi/sau unităţii respective;
b) riscurile pentru securitate în muncă;
c) măsurile şi activităţile de prevenire şi protecţie la nivelul întreprinderii şi/sau unităţii, în general.
(2) Instruirea se consemnează în Fişa de instruire colectivă. Fişa de instruire colectivă se completează în două exemplare:un exemplar e păstrat la angajator şi celălalt la prestatorul de servicii. Durata instructajului este de 2 ore şi se face de către lucrătorul desemnat de angajator.
















CAPITOLUL VI
REGULI PRIVIND RESPECTAREA PRINCIPIULUI NEDISCRIMINARII, A ÎNLĂTURĂRII ORICĂREI FORME DE ÎNCĂLCARE A DEMNITĂŢII ŞI REGULI PRIVIND RELAŢIILE DE MUNCA-PROTECTIA MATERNITĂŢII LA LOCUL DE MUNCA

	Art. 36 (1) În cadrul Școlii Populare de Arte „Constantin Brâncuși” Târgu Jiu, pentru munca prestată în condiţiile legii, prevăzute în contractul individual de muncă, fiecare salariat are dreptul la salariu în bani, precum şi la alte drepturi de personal acordate în bani.
	(2) Drepturile salariale ale personalului sunt stabilite prin lege în raport cu vechimea în specialitate, pregătirea, competenţa, conform evaluării performanţelor individuale, fără a putea fi obiect de discriminare pe criterii etnice, de sex, convingeri politice sa religioase, vârstă, stare materială.
	(3) Nici o persoană, care a adresat cu bună credinţă, sesizări verbale sau scrise organelor în drept, nu poate fi trasă, în nici un fel, la răspundere pentru aceasta. Orice act de persecuţie împotriva persoanelor care au făcut asemenea sesizări se sancţionează potrivit legii. Se sancţionează, de asemenea, potrivit legii, defăimarea sau calomnierea unei persoane, prin scrisori şi prin audienţe.
	(4) În cadrul relaţiilor de muncă funcţionează principiul egalităţii de tratament faţă de toţi salariaţii şi angajatorii. Orice formă de discriminare directă sau indirectă faţă de un salariat, bazată pe criterii de sex, orientare sexuală, caracteristici genetice, vârstă, apartenenţă naţională, rasă, culoare, etnie, religie, opţiune politică, origine socială, handicap, situaţie sau responsabilitate familială, apartenenţă la activitatea sindicală este interzisă cu desăvârşire.
	(5) Constituie discriminare directă actele şi faptele de excludere, deosebire, restricţie sau preferinţă, întemeiate pe unul sau mai multe dintre criteriile prevăzute de lege care au ca scop sau ca efect neacordarea, restrângerea ori înlăturarea recunoaşterii, folosinţei sau exercitării drepturilor prevăzute în legislaţia muncii.
	(6) Constituie discriminare indirectă actele şi faptele întemeiate în mod aparent pe alte criterii decât cele prevăzute mai sus, dar care produc efectele unei discriminări directe.

	Art. 37 (1) Orice salariat care prestează o muncă beneficiază de condiţii de muncă adecvate activităţii desfăşurate, de protecţie socială, de securitate şi sănătate în muncă, precum şi de respectarea demnităţii şi a conştiinţei sale, fără nici o discriminare.
(2) Tuturor salariaţilor care prestează o muncă le sunt recunoscute dreptul la plată egală pentru munca egală, dreptul la negocieri colective, dreptul la protecţia datelor cu caracter personal, precum şi dreptul la protecţie împotriva concedierilor nelegale.

Art. 38 (1) Relaţiile de muncă se bazează pe principiul consensualităţii şi al bunei-credinţe.
1.  Pentru bună desfăşurare a relaţiilor de muncă, participanţii la raporturile de muncă se vor informa şi consulta reciproc, în condiţiile legii şi ale contractului colectiv de muncă la nivel naţional.
(3) Faptele ce conduc la încălcarea Legii 202/2002, republicată, vor fi sancţionate conform O.G. nr.137/2000, republicată, privind prevenirea şi sancţionarea tuturor formelor de discriminare.

Art. 39 Pentru eliminarea şi prevenirea oricăror comportamente, definite drept discriminatoare bazată pe criteriul de sex, angajatorul are următoarele obligaţii:
a) să asigure egalitatea de şanse şi de tratament între angajaţi, femei şi bărbaţi, în cadrul relaţiilor de muncă de orice fel;
b) să-i informeze permanent pe angajaţi, inclusiv prin afişare la locuri vizibile, asupra drepturilor pe care aceştia le au în ceea ce priveşte respectarea egalităţii de şanse şi de tratament între femei şi bărbate în relaţiile de muncă;
c) să informeze imediat după ce a fost sesizat, autorităţile publice abilitate cu aplicarea şi controlul respectării legislaţiei privind egalitatea de şanse şi de tratament între femei şi bărbaţi;
d) Este interzisă discriminarea prin utilizarea de către angajator a unor practici care dezavantajează persoanele de un anumit sex, în legătură cu relaţiile de muncă, referitoare la:
- anunţarea, organizarea concursurilor şi selecţia candidaţilor pentru ocuparea posturilor vacante;
- încheierea, suspendarea, modificarea sau încetarea raporturilor de muncă;
- modificarea atribuţiilor din fişa postului;
- stabilirea drepturilor salariale;
- evaluarea performanţelor profesionale;
- promovarea profesională;
- aplicarea măsurilor disciplinare;
- dreptul de aderare la sindicat şi accesul la facilităţile acordate de acesta;
- orice alte condiţii de prestare a muncii, potrivit legislaţiei în vigoare.

Art. 40 Maternitatea nu poate constitui un motiv de discriminare, de aceea:
a) Orice tratament mai puţin favorabil aplicat unei femei legat de sarcina sau de concediul de maternitate constituie discriminare,
b) Orice alt fel de tratament aplicat unei femei sau unui bărbat, privind concediul pentru creşterea copiilor sau concediul paternal, constituie discriminare,
c) Este interzis să i se solicite unei candidate, în vederea angajării, test de graviditate, sau să semneze un angajament, că nu va rămâne însărcinată sau că nu va naşte pe durata de valabilitate a contractului individuald e munca.
d) În cazul în care se vor întâlni cazuri de discriminare pe criterii de sex, angajatorul, împreună cu persoana desemnată din rândul reprezentanţilor salariaţilor să răspundă de acest aspect, poate lua următoarele sancţiuni:

1. Pentru prima abatere sesizată, salariatul sau salariata care a încălcat prevederile prezenţei legi, i se va lua notă explicativa şi, în funcţie de punctul lui de vedere, în cazul în care se face vinovat de hărţuire va fi avertizat că pe viitor să aibă un comportament adecvat la locul de muncă.
2. În cazul în care angajatorul va avea un comportament care încalcă prevederile prezenţei legi, angajaţii se vor putea adresa cu reclamaţii / sesizări instituţiilor abilitate sau instanţei de judecată 
3. în cazul în care abaterile de la prevederile prezenţei legi se încalcă în mod repetat de către angajaţi, angajatorul în baza unei notei explicative, dată în faţa doamnei /domnului, persoană desemnată să răspundă de prevederile Legii nr. 202/2002 cu modificările şi completările ulterioare, va sancţiona salariatul/salariata cu reducerea salariului de la o lună la 3 luni, cu 5 %.

 	Art. 41 Urmare a prevederilor ordonanţei de urgenţă 96/2003 privind protecţia maternităţii la locul de muncă,salariata gravidă este femeia care anunţa în scris angajatorul asupra stării sale fiziologice de graviditate şi anexează un document medical eliberat de medicul de familia sau de medicul specialist, care să ateste această stare.
a) Salariata care a născut recent este femeia care şi-a reluat activitatea după efectuarea concediului de lăuzie şi solicită angajatorului în scris măsurile de protecţie prevăzute de lege, anexând un document medical eliberat de medicul de familie, dar nu mai târziu de 6 luni de la data la cere a născut.
b) Salariata care alăptează este femeia care, la reluarea activităţii după efectuarea oncediului de lăuzie, îşi alăptează copilul şi anunţă angajatorul în scris cu privire la începutul şi sfârşitul prezumat al perioadei de alăptare, anexând documente medicale eliberate de medicul de familia în acest sens.
c) Angajatorul are obligaţia să adopte măsurile necesare, astfel încât să prevină expunerea salariatelor gravide şi/sau mame, lăuze sau care alăptează la riscuri ce le pot afecta sănătatea şi securitatea şi să un le constrângă la efectuarea unei muncii dăunătoare sănătăţii sau stării lor de graviditate ori copilului nou-născut, după caz. Dacă o asemenea salariata desfăşoară la local de muncă activitate care prezintă riscuri asupra sarcinii sau alăptării, angajatorul îi va modifica în mod corespunzător condiţiile şi/sau orarul de muncă ori o va repartiza la un alt loc de muncă fără riscuri pentru sănătatea sau securitatea să. Dacă îndeplinirea acestei obligaţii un este posibilă, salariata va intra în concediu de risc maternal.
d) În plus, angajatorul va informa, în scris, salariata asupra rezultatelor evaluării privind riscurile la care pot fi supuse la locurile de muncă, precum şi asupra drepturilor care le revin, potrivit legii şi regulamentului intern.





CAPITOLUL VII
DREPTURILE, OBLIGAŢIILE ŞI RĂSPUNDERILE PRINCIPALE ALE ANGAJAŢILOR

Drepturile salariaţilor

	Art. 42 (1) Drepturile şi obligaţiile privind relaţiile de muncă dintre angajator şi salariat se stabilesc potrivit legii, prin negociere, în cadrul contractelor individuale de muncă.
	(2) Angajaţii Școlii Populare de Arte „Constantin Brâncuși” Târgu Jiu au în principal următoarele drepturi:
a) dreptul la salarizare pentru munca depusă ;
b) dreptul la repaus zilnic;
c) dreptul la concediu de odihnă anual;
d) dreptul la egalitate şi şanse de tratament;
e) dreptul la demnitate în muncă;
f) dreptul la securitate şi sănătate în muncă;
g) dreptul la acces şi formare profesională;
h) dreptul la informare şi consultare;
i) dreptul de a lua parte la determinarea şi ameliorarea condiţiilor de muncă şi a mediului de munca ;
j) dreptul la protecţie în caz de concediere;
k) dreptul la negociere colectivă şi individuală;
l) dreptul de a participa la acţiuni colective;
m) dreptul de a constitui sau de a adera la un sindicat;
n) Angajaţii au dreptul să refuze, în scris şi motivat, îndeplinirea dispoziţiilor primite de la superiorul ierarhic, dacă le consideră ilegale. Dacă cel care a emis dispoziţia o formulează în scris (Decizie, Notă de serviciu/sarcini, etc.) personalul contractual este obligat să o execute, cu excepţia cazului în care aceasta este vădit ilegală. Personalul are îndatorirea să aducă la cunoştinţa superiorului ierarhic al persoanei care a emis dispoziţia, astfel de situaţii.

Art. 43 (1) Salariul reprezintă contraprestaţia muncii depusă de salariat în baza contractului individual de muncă şi/sau a Dispoziţiei de numire în funcţie.
	(2) Pentru munca prestată în baza contractului individual de muncă, fiecare salariat are dreptul la un salariu exprimat în moneda naţională (lei).
(3) La stabilirea şi acordarea salariului este interzisă orice discriminare pe criterii de sex, orientare sexuală, caracteristici genetice, vârstă, apartenenţă naţională, rasă, culoare, etnie, religie, opţiune politică, origine socială, handicap, situaţie sau responsabilitate familială, apartenenţă sau activitate sindicală.Salariile angajaţilor Școlii Populare de Arte „Constantin Brâncuși” Târgu Jiu se stabilesc în conformitate cu prevederile legii privind stabilirea sistemului unitar de salarizare, respectiv Legea-cadru 284/2010 privind salarizarea unitară a personalului plătit din fonduri publice.

	Art. 44 (1) Salariul se plăteşte lunar, prin card sau numerar prin casierie.
(2) Plata salariului se dovedeşte prin semnarea fluturaşului de salarii, precum şi prin orice alte documente justificative care demonstrează efectuarea plăţii salariatului îndreptăţit.

	Art. 45 Salariatului îi revin, în principal, următoarele obligaţii: 
a) obligaţia de a îndeplini norma de muncă sau, după caz, obligaţia de a îndeplini atribuţiile ce îi revin conform fişei postului;
	b) obligaţia de a respecta disciplina muncii;
	c) obligaţia de a respecta prevederile cuprinse în CIM, ROI, ROF; Codul de conduită a personalului contractual din autorităţile şi instituţiile publice; Legea nr. 53/2003- Codul Muncii, cu modificările şi completările lor ulterioare;
d) obligaţia de fidelitate faţă de angajator în executarea atribuţiilor de serviciu;
	e) obligaţia de a respecta măsurile de securitate şi sănătate a muncii în instituţie; să respecte legislaţia şi instrucţiunile de sănătate şi securitate a muncii şi normele de prevenire a incendiilor şi să contribuie la preîntâmpinarea şi înlăturarea oricăror situaţii care ar pune în primejdie viaţa, integritatea corporală sau sănătatea oamenilor ori bunurilor materiale;
f) să anunţe de îndată şeful ierarhic superior despre împrejurările producerii unui accident de munca asupra propriei persoane sau a unui coleg şi să dea informaţii corecte privind aceste evenimente;
	g) obligaţia de a respecta secretul de serviciu și confidențialitatea datelor cu caracter personal ale altor angajați, ale cursanților și ale persoanelor fizice care au relații contractuale, de orice fel, cu Școala Populară de Arte „Constantin Brâncuși” Târgu Jiu.

Art. 46 Programul de lucru decalat se aprobă, la cererea solicitantului numai în cazuri excepţionale (termene urgenţe sau volum de lucru care nu a putut fi acoperit în cadrul timpului normal de lucru), cu aprobarea conducătorului instituţiei.

Art. 47 În situaţii deosebite, se va organiza “serviciul de permanenţă”, programul acestuia fiind stabilit de către conducerea instituţiei. Orele efectuate de către salariaţi în cadrul serviciului de permanenţă vor fi compensate cu timp liber corespunzător orelor lucrate potrivit legislaţiei în vigoare.

Art. 48 Raportarea oricărei delegări, deplasări în interesul serviciului şi în interiorul programului de lucru se va efectua în formă scrisă sub forma unui raport/ informări/referat ce va fi înaintat conducerii, înregistrat la secretariatul instituţiei.

Art. 49 Salariaţii instituţiei trebuie să se prezinte şi să păstreze pe toată durata orelor de lucru o ţinută decentă, corespunzătoare funcţiei deţinute şi domeniului de activitate.

Art. 50 (1) Folosirea calculatoarelor şi a soft-urilor instituţiei este permisă doar în interesul instituţiei. 
(2) Aplicaţiile şi soft-urile care nu se încadrează în cerinţele standard nu vor fi instalate decât după aprobarea conducerii.
(3) Jocurile şi alte aplicaţii neprofesionale sau fără licență nu vor putea fi instalate pe calculator. 
(4) Fiecare angajat va folosi parole cunoscute numai de el, cu excepţia administratorului de reţea care le va crea, administra şi cunoaşte pe toate. 
(5) Păstrarea confidenţialităţii informaţiilor intră în responsabilitatea fiecărui salariat.

Art. 51 (1) Folosirea autoturismului instituţiei în scop personal şi în timpul programului de lucru al instituţiei se va face numai în situaţii de urgenţă, pe baza unei cereri expres formulate şi justificate în acest sens, adresată conducerii instituţiei.
(2) Parcarea autoturismului se va face la sediul instituţiei într-un spaţiu indicat de conducere, unde există pază. 
(3) Se interzice parcarea autoturismului instituţiei la domiciliul şoferului sau al ultimului utilizator, după caz.

	Art. 52 Salariaţii Școlii Populare de Arte „Constantin Brâncuși” Târgu Jiu au următoarele obligaţii:
1. Să îşi îndeplinească cu profesionalism, imparţialitate şi în conformitate cu legea îndatoririle de serviciu şi să se abţină de la orice faptă care ar putea aduce prejudicii persoanelor fizice sau juridice, instituţiei, ori prestigiului acesteia.
2. Personalul de conducere este obligat să sprijine propunerile şi iniţiativele motivate ale personalului din subordine, în vederea îmbunătăţirii activităţii Școlii Populare de Arte „Constantin Brâncuși” Târgu Jiu precum şi a calităţii serviciilor publice oferite cetăţenilor.
3. Angajaţii au îndatorirea de a respecta normele de conduită profesională şi civică prevăzute de legislaţia în vigoare.
4. În exercitarea atribuţiilor ce le revin, să se abţină de la exprimarea sau manifestarea publică a convingerilor şi preferinţelor lor politice, să nu favorizeze vreun partid politic şi să nu participe la activităţi politice şi de propagandă politică, în timpul programului de lucru şi în interiorul instituţiei.
5. Să îşi însuşească temeinic cunoştinţele necesare îndeplinirii atribuţiilor de serviciu, să participe la instruirile prevăzute pentru însuşirea atribuţiilor de serviciu.
6. să aibă o atitudine respectuoasă, civilizată şi atentă faţă de toţi beneficiarii serviciilor Școlii Populare de Arte „Constantin Brâncuși” Târgu Jiu, convorbirile trebuie să fie politicoase, limitate la strictul necesar din punct de vedere profesional;
7. Angajaţii sunt obligaţi să se conformeze dispoziţiilor, verbale şi scrise, primite de la superiorii ierarhici.
8. Angajaţii Școlii Populare de Arte „Constantin Brâncuși” Târgu Jiu au obligaţia să păstreze secretul de stat, secretul de serviciu, precum şi confidenţialitatea în legătură cu faptele, informaţiile sau documentele de care iau cunoştinţă în exercitarea sarcinilor de serviciu, în condiţiile legii, cu excepţia informaţiilor de interes public. De asemenea sunt obligaţi să păstreze confidenţialitatea datelor cu caracter personal aşa cum este prevăzut în legea 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date.
9. Angajaţilor Școlii Populare de Arte „Constantin Brâncuși” Târgu Jiu le este interzis să solicite sau să accepte, direct sau indirect, pentru ei sau pentru alţii, în considerarea atribuţiilor de serviciu, daruri sau alte avantaje/foloase.
10. Angajaţii Școlii Populare de Arte „Constantin Brâncuși” Târgu Jiu au obligaţia de a rezolva, în termenele stabilite de către superiorii ierarhici, lucrările repartizate.
11. Angajaţii sunt obligaţi să urmeze forme de perfecţionare profesională în scopul dezvoltării carierei lor profesionale.
12. Personalul care urmează programe de formare specializată, cu o durată mai mare de 90 de zile, organizate de furnizori de formare profesională acreditaţi, finanţate din bugetul aprobat de Consiliul Judeţean pentru Şcoala Populară de Arte „Constantin Brâncuși” Târgu Jiu, sunt obligaţi să se angajeze în scris că vor lucra în instituţie cel puţin 5 ani de la terminarea programelor.
13. În cazul nerespectării angajamentului, sunt obligaţi să restituie instituţiei/autorităţii publice contravaloarea cheltuielilor efectuate pentru perfecţionare, calculate în condiţiile legii. 
14. Prevederile pct.14 se aplică şi în cazul în care persoanele care au urmat o formă de perfecţionare în condiţiile pct.13 şi nu au absolvit-o din vina lor. În acest caz, angajaţii sunt obligaţi să restituie drepturile salariale primite pe această perioadă.
15. Prevederile pct. 15 nu se aplică în cazul în care personalul contractual nu mai deţine funcţia din motive neimputabile acestuia.
16. Personalul are obligaţia să respecte întocmai regimul juridic al conflictului de interese şi al incompatibilităţilor stabilite potrivit legii.
17. Angajaţii au obligaţia să se prezinte la serviciu în ţinută decentă şi să o păstreze pe toată durata orelor de lucru.
18. Să aibă o atitudine corectă, respectuoasă şi echidistantă faţă de colegi.
19. Să menţină şi să întreţină ordinea şi curăţenia la locul de muncă.
20. Să întreţină şi să utilizeze în bune condiţii, bunurile aflate în dotarea biroului/spaţiului de lucru individual şi în dotarea instituţiei (mijloace fixe, obiecte de inventar, fax-uri, PC-uri, xerox, etc).
21. Tehnica şi furniturile de birou se folosesc doar interes de serviciu şi în legătură cu executarea sarcinilor de serviciu.
22. Să nu se prezinte la locul de muncă (inclusiv la specatcole) sub influenţa băuturilor alcoolice, în stare de ebrietate sau într-o stare fizică sau psihică necorespunzătoare care să-i diminueze capacitatea de muncă, eficienţa şi precizia, corectitudinea şi eficacitatea.
23. Să nu consume băuturi alcoolice, droguri şi să nu fumeze în incinta Școlii Populare de Arte „Constantin Brâncuși” Târgu Jiu sau în sălile de spectacole.
24. Să respecte întocmai programul de lucru (ora de intrare şi ieşire la, şi de la locul de muncă, pe care trebuie să le consemneze şi în condica de prezenţă).
25. Să nu distrugă şi/sau să deterioreze grupurile sanitare, instalaţiile de iluminat, bunurile de folosinţă comună, obiectele de inventar şi materialele de care se serveşte în exercitarea sarcinilor de serviciu, din biroul propriu ori din celelalte spaţii ale instituţiei. 
26. Să nu părăsească locul de muncă în timpul programului său să viziteze alte secţii dacă nu au motive legate de activitatea profesională; să nu schimbe temporar locul de muncă sau turele prin înţelegere reciprocă, fără înştiinţarea şi aprobarea şefului ierarhic.
27. Să informeze la timp pe superiorul ierarhic asupra oricăror nereguli, defecţiuni tehnice sau alte situaţii care pot constitui un pericol de accidentare sau îmbolnăvire profesională, sau care ar putea afecta bunurile instituţiei; să oprească lucrul la apariţia unui pericol iminent de producere a unui accident şi să informeze de îndată pe superiorul său.
28. Angajaţii au obligaţia de a participa la instruiri interne ce au loc în timpul orelor de program.
29. Personalul instituţiei are obligaţia de a respecta:
	- regulile privind protecţia, igiena şi securitatea în muncă şi regulile în situaţii de urgenţă precum şi regulile privind supravegherea sănătăţii salariaţilor, potrivit H.G. nr. 355/2007;
- regulile privind respectarea principiului nediscriminării şi al înlăturării oricărei forme de încălcare a demnităţii.

	Art. 53 Personalul are obligaţia respectării normelor generale de conduită profesională.

Art. 54 Asigurarea unui serviciu public de calitate
Personalul contractual are obligaţia de a asigura un serviciu public de calitate, în beneficiul cetăţenilor, prin participarea activă la luarea deciziilor şi la transpunerea lor în practică, în scopul realizării competenţelor autorităţilor şi ale instituţiilor publice în care lucrează, în subordinea cărora se află şi/sau cu care colaborează, după caz. 

Art. 55 Loialitatea faţă de Constituţie şi lege 
Angajaţii au obligaţia ca, prin actele şi faptele lor, să respecte Constituţia, legile ţării şi să acţioneze pentru punerea în aplicare a dispoziţiilor legale, în conformitate cu atribuţiile care le revin, cu respectarea eticii profesionale.

Art. 56 Loialitatea faţă de autorităţile şi instituţiile publice
 		(1) Personalul are obligaţia de a apăra în mod loial prestigiul autorităţii sau instituţiei publice în care îşi desfăşoară activitatea, precum şi de a se abţine de la orice act sau fapt care poate produce prejudicii imaginii ori intereselor legale ale acesteia.
(2) Personalului îi este interzis:
a) să exprime în public aprecieri neconforme cu realitatea în legătură cu activitatea autorităţii sau instituţiei publice în care îşi desfăşoară activitatea, cu politicile şi strategiile acesteia ori cu proiectele cu caracter normativ sau individual;
b) să facă aprecieri neautorizate în legătură cu litigiile aflate în curs de soluţionare şi în care autoritatea sau instituţia publică în care îşi desfăşoară activitatea are calitatea de parte;
c) să dezvăluie informaţii care nu au caracter public, în alte condiţii decât cele prevăzute de lege;
d) să dezvăluie informaţiile la care au acces în exercitarea atribuţiilor, dacă această dezvăluire este de natură să atragă avantaje necuvenite ori să prejudicieze imaginea sau drepturile instituţiei sau ale unor angajaţi, precum şi ale persoanelor fizice sau juridice;
e) să acorde asistenţă şi consultanţă persoanelor fizice sau juridice în vederea promovării de acţiuni juridice sau de altă natură împotriva statului ori autorităţii sau instituţiei publice în care îşi desfăşoară activitatea.
(3) Prevederile alin.2 lit. a) - d) se aplică şi după încetarea raportului de serviciu, pentru o perioadă de 2 ani, dacă dispoziţiile din legile speciale nu prevăd alte termene/altfel.
(4) Dezvăluirea informaţiilor care au caracter public sau remiterea documentelor care conţin asemenea informaţii, la solicitarea reprezentanţilor unei alte autorităţi sau instituţii publice, este permisă numai cu acordul conducătorului autorităţii sau instituţiei publice în care îşi desfăşoară activitatea.
(5) Prevederile prezentului regulament nu pot fi interpretate ca o derogare de la obligaţia legală a angajaţilor de a furniza informaţii de interes public celor interesaţi, în condiţiile legii, cu aprobarea conducerii.

Art. 57 Libertatea opiniilor
(1) În îndeplinirea atribuţiilor de serviciu, personalul are obligaţia de a respecta demnitatea postului deţinut(e), corelând libertatea dialogului cu promovarea intereselor autorităţii sau instituţiei publice în care îşi desfăşoară activitatea.
(2) În activitatea sa, personalul are obligaţia de a respecta libertatea opiniilor şi de a nu se lăsa influenţaţi de considerente personale sau de popularitate.
(3) În exprimarea opiniilor, personalul contractual trebuie să aibă o atitudine conciliantă şi să evite generarea conflictelor datorate schimbului de păreri.

Art. 58 Activitatea publică
(1) Relaţiile cu mijloacele de informare în masă (mass-media) se asigură numai de către personalul desemnat în acest sens de conducătorul autorităţii sau instituţiei publice, în condiţiile legii.
(2) Personalul desemnat să participe la activităţi sau dezbateri publice, în calitate oficială, trebuie să respecte limitele mandatului de reprezentare încredinţat de conducătorul autorităţii sau instituţiei publice în care îşi desfăşoară activitatea şi, să raporteze, ulterior, modul în care au dus la îndeplinire mandatul de reprezentare încredinţat.
(3) În cazul în care nu sunt desemnaţi în acest sens, angajaţii pot participa la activităţi sau dezbateri publice, având obligaţia de a face cunoscut faptul că opinia exprimată nu reprezintă punctul de vedere oficial al autorităţii sau instituţiei publice în cadrul căreia îşi desfăşoară activitatea.
Art. 59 Activitatea politică
În exercitarea postului deţinut, personalului contractual îi este interzis:
0. să participe la colectarea de fonduri pentru activitatea partidelor politice;
a. să furnizeze sprijin logistic candidaţilor la funcţii de demnitate publică;
b. să colaboreze, în afara relaţiilor de serviciu, cu persoanele fizice sau juridice care fac donaţii sau sponsorizări partidelor politice ;
c. să afişeze, în cadrul autorităţii sau instituţiilor publice, însemne sau obiecte inscripţionate cu sigla sau denumirea partidelor politice ori a candidaţilor acestora.

Art. 60 Folosirea imaginii proprii
În considerarea postului deţinut(e), personalului contractual îi este interzis să permită utilizarea numelui său imaginii proprii în acţiuni publicitare pentru promovarea unei activităţi comerciale, precum şi în scopuri electorale.

Art. 61 Cadrul relaţiilor în exercitarea funcţiei publice
(1) În relaţiile cu personalul din cadrul autorităţii sau instituţiei publice în care îşi desfăşoară activitatea, precum şi cu persoanele fizice sau juridice, personalul este obligat să aibă un comportament bazat pe respect, bună-credinţă, corectitudine şi amabilitate.
(2) Personalul are obligaţia de a nu aduce atingere onoarei, reputaţiei şi demnităţii persoanelor din cadrul autorităţii sau instituţiei publice în care îşi desfăşoară activitatea, precum şi persoanelor cu care intră în legătură în exercitarea funcţiei prin :
- întrebuinţarea unor expresii jignitoare;
- dezvăluirea unor aspecte ale vieţii private ;
- formularea unor sesizări sau plângeri calomnioase , etc.
(3) Personalul contractual trebuie să adopte o atitudine imparţială şi justificată pentru rezolvarea clară şi eficientă a problemelor cetăţenilor. 
(4) Personalul instituţiei are obligaţia să respecte principiul egalităţii cetăţenilor în faţa legii şi a autorităţilor publice prin:
- promovarea unor soluţii similare sau identice raportate la aceeaşi categorie de situaţii de fapt;
- eliminarea oricărei forme de discriminare bazate pe aspecte privind naţionalitatea, convingerile religioase şi politice, starea materială, sănătatea, vârsta, sexul sau alte aspecte.
(5) Pentru realizarea unor raporturi sociale şi profesionale care să asigure demnitatea persoanelor, eficienţa activităţii, precum şi creşterea calităţii serviciului public, se recomandă respectarea normelor de conduită prevăzute la alin. (1)-(3) şi de către celelalte subiecte ale acestor raporturi.

Art. 62 Conduita în cadrul relaţiilor internaţionale
(1) Personalul contractual care reprezintă autoritatea sau instituţia publică în cadrul unor organizaţii internaţionale, instituţii de învăţământ, festivaluri, concursuri, expoziții, conferinţe, seminarii şi alte activităţi cu caracter internaţional au obligaţia să promoveze o imagine favorabilă ţării şi autorităţii sau instituţiei publice pe care o reprezintă.
(2) În relaţiile cu reprezentanţii altor state, personalului îi este interzis să exprime opinii personale privind aspecte naţionale sau dispute internaţionale.
(3) În deplasările externe, angajaţii sunt obligaţi să aibă o conduită corespunzătoare regulilor de protocol şi le este interzisă încălcarea legilor şi obiceiurilor ţării gazdă.

Art. 63 Interdicţia privind acceptarea cadourilor, serviciilor şi avantajelor
Personalul nu trebuie să solicite sau să accepte cadouri, servicii, favoruri, invitaţii sau orice alt avantaj, care le sunt destinate personal, familiei, părinţilor, prietenilor sau persoanelor cu care au avut relaţii de afaceri sau de natură politică, care le pot influenţa imparţialitatea în exercitarea funcţiilor publice/atribuţiilor deţinute sau pot constitui o recompensă în raport cu aceste funcţii/atribuţii.

Art. 64 Participarea la procesul de luare a deciziilor
(1) În procesul de luare a deciziilor, personalul contractual al instituţiei are obligaţia să acţioneze conform prevederilor legale şi să-şi exercite capacitatea de apreciere, în mod fundamental şi imparţial, concis şi argumentat.
(2) Personalul contractual al instituţiei îi este interzis să promită luarea unei decizii de către autoritatea sau instituţia publică, de către alţi funcţionari publici/angajaţi, precum şi îndeplinirea atribuţiilor în mod privilegiat.

Art. 65 Utilizarea resurselor publice
(1) Personalul contractual este obligat să asigure ocrotirea proprietăţii publice şi private a statului şi a unităţilor administrativ-teritoriale, să evite producerea oricărui prejudiciu, acţionând în orice situaţie ca un bun proprietar şi bun cetăţean.
(2) Personalul contractual este obligat să folosească timpul de lucru, precum şi bunurile aparţinând autorităţii sau instituţiei publice, numai pentru desfăşurarea activităţilor aferente postului deţinut.
(3) Personalul contractual trebuie să propună şi să asigure, potrivit atribuţiilor care îi revin, folosirea utilă, eficientă şi parcimonioasă(raţională) a banilor şi celorlalte resurse ale instituţiei, în conformitate cu prevederile legale.
(4) Personalul contractual care desfăşoară activităţi publicistice în interes personal sau activităţi didactice, le este interzis să folosească timpul de lucru sau logistica autorităţii sau a instituţiei publice pentru realizarea acestora la serviciu.
Art. 66 Limitarea participării la achiziţii, concesionări sau închirieri.

(1) Orice angajat contractual poate achiziţiona un bun aflat în proprietatea privată a statului sau a unităţilor administrativ-teritoriale, supus vânzării în condiţiile legii, cu excepţia următoarelor cazuri :
a) când a luat cunoştinţă, în cursul său ca urmare a îndeplinirii atribuţiilor de serviciu, despre valoarea sau calitatea bunurilor care urmează să fie vândute;
b) când a participat, în exercitarea atribuţiilor de serviciu, la organizarea vânzării bunului respectiv;
c) când poate influenţa operaţiunile de vânzare sau când a obţinut informaţii la care persoanele interesate de cumpărarea bunului nu au avut acces ;
(2) Dispoziţiile alin. (1) se aplică în mod corespunzător şi în cazul concesionării sau închirierii unui bun aflat în proprietatea publică sau privată a statului sau a unităţilor administrativ-teritoriale.
(3) Personalului contractual îi este interzisă furnizarea informaţiilor referitoare la bunurile proprietate publică sau privată a statului ori a unităţilor administrativ-teritoriale supuse operaţiunilor de vânzare, concesionare sau închiriere, în alte condiţii decât cele prevăzute de lege.































CAPITOLUL VIII
PROCEDURA DE SOLUŢIONARE A CERERILOR SAU  RECLAMAŢIILOR INDIVIDUALE ALE SALARIAŢILOR

Art. 67 În cadrul Școlii Populare de Arte „Constantin Brâncuși” Târgu Jiu, prin compartimentele de resort, în cadrul comisia de disciplină constituită şi/sau persoanei împuternicite de conducere, se rezolvă cererile şi reclamaţiile angajaţilor. 

Art. 68 (1) În sensul prezentului Regulament Intern, următorii termeni se definesc astfel:
	CERERE - termen folosit atunci când persoana interesată urmăreşte valorificarea unor drepturi faţă de celălalt subiect al raportului juridic de muncă. Drepturile pe care persoana interesată le poate pretinde nu sunt necesarmente numai de natură bănească, deşi cererile cu acest obiect sunt cele mai numeroase. Cererea prin care este sesizat organul de jurisdicţie de către partea interesată, având ca scop valorificarea unor pretenţii, prezintă toate caracteristicile unei acţiuni.
	CERERE – DREPTUL DE PETIŢIONARE.Toate persoanele încadrate în muncă au dreptul de a se adresa organelor superioare, celor de jurisdicţie sau oricărui for competent, ori de câte ori se consideră prejudiciaţi în drepturile lor.
	(2) Dreptul la petiţionare se exercită prin propuneri, sesizări, reclamaţii şi cereri adresate organelor puterii de stat, ale administraţiei de stat, organelor judecătoreşti.
	(3) Sesizările salariaţilor trebuie rezolvate prin cercetare directă, la faţa locului.
(4) Comisiile de etică şi disciplină/persoana desemnată însărcinată cu soluţionarea sesizărilor şi reclamaţiilor va/vor lua în considerare, de regulă, doar înscrisurile care conţin datele de identificare ale persoanei şi semnătura, precum şi cererile, sesizările şi reclamaţiile prezentate personal în cadrul audienţelor.
(5) În toate cazurile este obligatorie ascultarea persoanei la care se referă sesizarea.

	Art. 69 Examinarea şi rezolvarea propunerilor, sesizărilor şi reclamaţiilor precum şi comunicarea răspunsurilor către salariaţi trebuie să se facă în conformitate cu prevederile Codului Muncii.

Art. 70 Cererile se adresează în scris conducătorului instituţiei, care le va repartiza spre rezolvare, funcţie de conţinutul lor, compartimentelor din organigramă instituţiei.

	Art. 71 (1) Jurisdicţia muncii are ca obiect soluţionarea conflictelor de muncă cu privire la încheierea, executarea, modificarea, suspendarea şi încetarea contractelor individuale de muncă, sau, după caz, colective de muncă prevăzute de prezentul cod, precum şi a cererilor privind raporturile juridice dintre partenerii sociali.
(2) Judecarea conflictelor de muncă este de competenţa instanţelor stabilite conform Codului de Procedură Civilă în vigoare.
(3) Cererile referitoare la clauzele prevăzute la alin.(1) se adresează instanţei competente în a cărei circumscripţie reclamantul îşi are domiciliul sau reşedinţa ori, după caz, sediul.
(4) Cauzele care fac obiectul jurisdicţiei muncii sunt scutite de taxa judiciară de timbru şi de timbrul judiciar.

	Art. 72 (1) Cererile referitoare la soluţionarea conflictelor de muncă se judecă în regim de urgenţă.
	(2) Ele pot fi formulate:
	a) în termen de 30 de zile calendaristice de la dată în care a fost comunicată decizia unilaterală a angajatorului, referitoare la încheierea, executarea, modificarea, suspendarea sau încetarea contractului individual de muncă /dispoziţiei de numire;
	b) în termen de 30 de zile calendaristice de la dată în care s-a comunicat decizia de sancţionare disciplinară;
	c) în termen de 3 ani de la data naşterii dreptului la acţiune, în situaţia în care obiectul conflictului individual de muncă constă în plata unor drepturi salariale neacordate sau a unor despăgubiri către salariat, precum şi în cazul răspunderii patrimoniale a salariaţilor faţă de angajator.
	d) pe toată durata existenţei contractului, în cazul în care se solicită constatarea nulităţii unui contract individual de muncă ori a unor clauze ale acestuia ;
	e) în termen de 6 luni de la data naşterii dreptului la acţiune, în cazul neexecutării Contractului Colectiv de Muncă ori a unor clauze ale acestuia.
	(3) Termenele de judecată nu pot fi mai mari de 15 zile.
	(4) Procedura de citare a părţilor se consideră legal îndeplinită dacă se realizează cu cel puţin 24 de ore înainte de termenul de judecată.

	Art. 73 Sarcina probei în conflictele de muncă revine angajatorului, acesta fiind obligat să depună dovezile în apărarea sa până la prima zi de înfăţişare.

Art. 74 Administrarea probelor se face cu respectarea regimului de urgenţă, instanţa fiind în drept să decadă din beneficiul probei admise partea care întârzie în mod nejustificat administrarea acesteia.

Art. 75 Hotărârile pronunţate pe fond sunt definitive şi executorii de drept.









CAPITOLUL IX
ABATERI DISCIPLINARE SI SANCTIUNI APLICABILE. 
REGULI REFERITOARE LA PROCEDURA DISCIPLINARA

Art.76 Potrivit Codului Muncii, Legii 477/2004, angajatorul dispune de prerogativa disciplinară în sensul că are dreptul de a aplica, potrivit legii, sancţiuni disciplinare salariaţilor săi, ori de câte ori constată că aceştia au săvârşit o abatere disciplinară, adică au săvârşit cu vinovăţie o acţiune sau inacţiune prin care s-au încălcat/nu s-au respectat normele legale, regulamentul intern, contractul individual de muncă sau contractul colectiv de muncă aplicabil, fişa de post, ordinele şi dispoziţiile legale ale conducătorilor ierarhici.

	Art. 77 (1) Se consideră abateri disciplinare următoarele fapte:
1. întârzierea sistematică în efectuarea lucrărilor;
1. neglijenţa repetată în rezolvarea lucrărilor;
1. absenţe nemotivate de la serviciu;
1. nerespectarea în mod repetat a programului de lucru;
1. intervenţiile sau stăruinţele pentru soluţionarea unor cereri în afara cadrului legal;
1. nerespectarea secretului profesional sau a confidenţialităţii lucrărilor cu acest caracter;
1. manifestări care aduc atingere prestigiului autorităţii sau instituţiei publice în care îşi desfăşoară activitatea;
1. desfăşurarea în timpul programului de lucru a unor activităţi ce nu au corespondenţă cu fişa postului;
1. refuzul nejustificat de a îndeplini dispoziţiile conducerii sau atribuţiile de serviciu;
1. încălcarea prevederilor legale privitoare la îndatoriri, incompatibilităţi, conflicte de interese şi interdicţii stabilite prin lege;
1. prezentarea la locul de muncă (la spectacole sau alte manifestări) în stare avansată de oboseală, sau sub influenţa băuturilor alcoolice sau a drogurilor ori în stare de ebrietate, precum şi introducerea băuturilor alcoolice sau a drogurilor în incinta instituţiei sau locului de desfășurare a spectacolului sau evenimentului cultural-artistic;
m) hărţuirea sexuală dovedită;
n) neparticiparea la sesiunile de instruire interne şi/sau externe în domeniul protecţiei muncii;
o) nerespectarea planificării controalelor medicale periodice;
p) părăsirea fără aprobarea şefului ierarhic a locului de muncă, în timpul programului de lucru;
r) distrugerea cu intenţie a bunurilor instituţiei sau a salariaţilor; 
s) prestarea comportamentelor lipsite de etică morală, profesională, deontologică;
ş) neîndeplinirea sarcinilor de serviciu prevăzute în fişa postului;
t) obstrucţionarea în mod intenţionat a activităţii altor colegi;
ţ) utilizarea în interes personal sau ilegal a bunurilor şi resurselor aparţinând instituţiei;
u) neanunţarea conducerii instituţiei în termen maxim de 3 (trei) ore a cazurilor de urgenţă care îl pot determina pe salariat să lipsească de la serviciu;
v) utilizarea unor instalaţii improvizate, lăsarea fără supraveghere a maşinilor şi utilajelor în funcţiune sau neoprite din mişcare;
w) depozitarea, manipularea şi utilizarea substanţelor toxice sau inflamabile altfel decât prevăd normativele specifice;
x) sustrageri de orice fel (bunuri, documente de bibliotecă, materii prime, materiale, unelte, scule, documente, ciorne, fotografii, CD-uri, DVD- uri) din instituţie;
y) participarea, instigarea sau complicitatea la falsificarea documentelor interne sau externe, în vederea însuşirii de produse, materii prime şi auxiliare, obiecte de inventar sau servicii care sunt proprietatea instituţiei;
z) neanunţarea instituţiei/conducerii în caz de incapacitate temporară de muncă;
aa) refuzul de a participa la programele de instruire care se fac pe cheltuiala instituţiei;
bb) inserarea sau publicarea în ziare, reviste, broşuri etc. a oricăror materiale în legătură cu activitatea instituţiei, fără acordul conducerii;
cc) instigarea şi/sau participarea la întreruperea lucrului, fără a respecta prevederile legale privind conflictele de muncă şi declanşarea grevelor;
dd) violenţă fizică şi de limbaj;
ee) nerespectarea confidenţialităţii în legătură cu documentele, protejarea datelor cu caracter personal, sarcinile şi alte obligaţii de serviciu potrivit legii;
ff) utilizarea telefoanelor mobile în cadrul spectacolelor de catre membrii formațiilor artistice ale Școlii Populare de Arte „Constantin Brâncuși” Târgu Jiu. La repetițiile pentru spectacole, utilizarea telefoanelor mobile va fi limitată.

Art. 78 La individualizarea sancţiunii disciplinare se va ţine seama de cauzele şi gravitatea abaterii disciplinare, împrejurările în care aceasta a fost săvârşită, gradul de vinovăţie şi consecinţele abaterii, comportarea generală în timpul serviciului a salariatului, precum şi de existenţa în antecedentele acestuia a altor sancţiuni disciplinare care nu au fost radiate în condiţiile legii.

	Art.79 (1) În cadrul Școlii Populare de Arte „Constantin Brâncuși” Târgu Jiu se înfiinţează, cu rol consultativ, Comisia de Etică şi Disciplină alcătuită din 5 membri titulari şi 2 membri supleanţi, salariaţi ai Școlii Populare de Arte „Constantin Brâncuși” Târgu Jiu, din care 1 este desemnat de reprezentanții salariaților din cadrul Școlii Populare de Arte „Constantin Brâncuși” Târgu Jiu.
(2) Membrii supleanţi înlocuiesc pe unul din membrii titulari în situaţia în care acesta nu poate participa la lucrările comisiei din motive obiective, precum şi în situaţia în care chiar unul dintre membrii comisiei este supus procedurii de cercetare disciplinară.
(3) Comisia de Etică şi Disciplină analizează cazurile de abateri disciplinare manifestate de către angajaţii Școlii Populare de Arte „Constantin Brâncuși” Târgu Jiu pentru care este sesizată în scris. După ce desfăşoară cercetarea disciplinară, comisia propune sancţiuni în conformitate cu gravitatea faptei.
(4) După desemnarea membrilor comisiei de către salariaţii școlii, comisia va fi numită prin dispoziţie a directorului/managerului.
(5) Rezultatele cercetării disciplinare întreprinse de Comisiei se consemnează într-un proces-verbal. O copie a procesului verbal se înaintează directorului/managerului pentru a emite, după caz, actul administrativ de sancţionare.
(6) Directorul/managerul are dreptul de a stabili o sancţiune mai mică sau mai mare, în funcţie de gravitatea abaterii disciplinare şi de conduită generală a angajatului care a fost supus procedurii de cercetare disciplinară.

Art.80 (1) În vederea desfăşurării cercetării disciplinare prealabile, salariatul va fi convocat în scris de Comisia de Etică şi Disciplină, precizându-se obiectul, dată, ora şi locul întrevederii.
 (2) Neprezentarea salariatului la convocarea făcută în condiţiile prevăzute la alin. (1) fără un motiv obiectiv dă dreptul angajatorului să dispună sancţionarea, fără efectuarea cercetării disciplinare prealabile.
(3) În cursul cercetării disciplinare prealabile salariatul are dreptul să formuleze şi să susţină toate apărările în favoarea sa şi să ofere Comisiei toate probele şi motivaţiile pe care le consideră necesare, precum şi dreptul să fie asistat, la cererea sa, de către un reprezentant al sindicatului al cărui membru este.
 (4) La propunerea Comisiei de Etică şi Disciplină, directorul/managerul dispune aplicarea sancţiunii disciplinare printr-o dispoziţie emisă în forma scrisă, în termen de 30 de zile calendaristice de la data luării la cunoştinţă despre săvârşirea abaterii disciplinare, dar nu mai târziu de 6 luni de la data săvârşirii faptei.

Art. 81 (1) Sancţiunile disciplinare sunt:
a. avertismentul scris;
	b. retrogradarea din funcţie, cu acordarea salariului corespunzător funcţiei în care s-a dispus retrogradarea, pentru o perioadă ce nu poate depăşi 60 de zile;
	c. reducerea salariului de bază pe o perioadă de 1-3 luni cu 5-10 %;
	d. reducerea salariului de bază şi/sau, după caz, a indemnizaţiei de conducere pe o perioadă de 1-3 luni cu 5-10 %;
	e. desfacerea disciplinară a contractului individual de muncă.
	(2) Sancţiunile disciplinare se aplică în raport cu gravitatea abaterii disciplinare săvârşite de salariat, avându-se în vedere: împrejurările în care a fost săvârşită fapta, gradul de vinovăţie al salariatului, consecinţele abaterii disciplinare, comportarea generală în serviciu a salariatului, eventualele sancţiuni disciplinare anterioare.
(3) Sancţiunile disciplinare nu pot fi aplicate decât după cercetarea prealabilă a faptei săvârşite şi după audierea funcţionarului public/angajatului. Audierea angajatului trebuie consemnată în scris, sub sancţiunea nulităţii. Refuzul angajatului de a se prezenta la audieri sau de a semna o declaraţie privitoare la abaterile disciplinare care i se impută, se consemnează într-un proces-verbal.

	Art. 82 (1) Sancţiunea disciplinară prevăzută avertisment scris, se poate aplica direct de către conducătorul autorităţii/instituţiei publice.
(2) Sancţiunile disciplinare prevăzute la art. 248, alin. (1), lit. b) - e) din Legea nr. 53/2003, Codul Muncii, republicat, se aplică de conducătorul autorităţii sau instituţiei publice la propunerea comisiei de etică şi disciplină.
	(3) Comisia de Etică şi Disciplină este competentă să cerceteze faptele sesizate ca abateri disciplinare şi să propună sancţiunea aplicabilă angajaților școlii.

	Art. 83 (1) Salariatul nemulţumit de sancţiunea aplicată se poate adresa instanţei de contencios administrativ de pe raza teritorial administrativă competentă, solicitând anularea sau modificarea, după caz, a dispoziţiei/deciziei de sancţionare.
	(2) Decizia/dispoziţia de sancţionare se comunică fie personal prin înmânare, sub semnătură de primire, fie în caz de refuz al primirii, prin scrisoare recomandată, cu confirmare de primire la domiciliu sau reşedinţa comunicată de acesta.
(3) Sub sancţiunea nulităţii absolute, în dispoziţie, se cuprind în mod obligatoriu, următoarele:
· descrierea faptei care constituie abatere disciplinară;
· precizarea prevederilor din Regulamentul Intern, Codul de conduită, Contractul individual de Muncă, Legea 53/2003, care au fost încălcate de salariat;
· motivele pentru care au fost înlăturate apărările formulate de salariat în timpul cercetării disciplinare prealabile sau motivele pentru care, în condiţiile prevăzute la Art. 267, alin. (3) din Codul Muncii nu a fost efectuată cercetarea;
·  temeiul de drept în baza căruia sancţiunea disciplinară se aplică;
· termenul în care sancţiunea poate fi contestată;
· instanţa competentă la care sancţiunea poate fi contestată.
(4) Dispoziţia de sancţionare poate fi contestată de angajat în termen de 30 de zile calendaristice de la data comunicării, în instanţa de contencios administrativ.

Art. 84 Pentru absentarea nemotivată de la serviciu timp de 3 zile consecutiv sau 5 zile, cumulate în decursul ultimelor 12 luni, se poate desface disciplinar contractul individual de muncă.

Art. 85 Sancţiunile disciplinare sunt executorii de îndată ce au fost comunicate, chiar dacă împotriva lor s-a făcut contestaţie, până la o altă decizie/sentinţa judecătorească, rămasă definitivă, irevocabilă şi executorie care să hotărască altfel.

Art. 86 (1) Evidenţierea situaţiei disciplinare a personalului contractual se consemnează în dosarul de personal propriu, de către responsabilul cu probleme de managementul resurselor umane de la nivelul instituţiei, în maximum 3 zile de la emiterea dispoziţiei de sancţionare prin ataşarea unui exemplar al dispoziţiei la respectivul dosar.
(2). Sancţiunea disciplinară se radiază de drept în termen de 12 luni de la aplicare, dacă salariatului nu i se aplică o nouă sancţiune disciplinară în acest termen. Radierea sancţiunilor disciplinare se constată prin decizie/dispoziţie scrisă a angajatorului.

Art. 87 Este interzis ca salariatul să se prezinte la serviciu sau la evenimentul cultural-artistic, sub influenţa alcoolului, în stare de ebrietate indiferent de gradul ei, sub influenţa drogurilor sau a medicamentelor luate fără prescripţie medicală. De asemenea, în incinta instituţiei sau la locul de desfășurare a evenimentului cultural-artistic, este interzis accesul cu băuturi alcoolice şi droguri.

Art. 88 Sunt interzise vizitele în interes personal, în interiorul programului de lucru, atât ale angajaţilor proprii, cât şi ale terţilor (diferite persoane, rude, cunoştinţe, prieteni, ş.a.) la angajaţii instituţiei.

Art. 89 (1) Fumatul este interzis în interiorul instituţiei conform Legii nr. 349/06.06.2002 pentru prevenirea şi combaterea efectelor consumului produselor din tutun, cu modificările şi completările ulterioare.
(2) Se sancţionează angajaţii care fumeaza în incinta Școlii Populare de Arte „Constantin Brâncuși” Târgu Jiu cu abatere disciplinară gravă. Sancţiunile disciplinare pentru angajaţii care nu respectă prevederile Legii 15/2006 sunt astfel:
-la prima abatere avertisment;
-la a doua abatere cu 5% din salariu pentru 1 lună;
-la a treia abatere cu 10% din salariu pentru 3 luni;
-la a patra abatere desfacerea contractului de muncă
(3) Se desemnează de către angajator responsabilii pentru administrarea spaţiilor închise unde fumatul este interzis şi conform prevederilor L15/2016 aceşti angajaţi vor avea responsabilităţi în fişa postului privind urmărirea respectării acestei interdicţii şi vor lua toate măsurile necesare.
(4) Se sancţionează ca abatere disciplinară şi responsabilii cu administrarea spaţiilor închise, pentru nerespectarea supravegherii interdicţiei „Fumatul interzis”, de către orice altă persoană care intră în incinta Școlii Populare de Arte „Constantin Brâncuși” Târgu Jiu.
(5) Încălcarea acestei reglementări de către alte persoane care se află în incinta Școlii Populare de Arte „Constantin Brâncuși” Târgu Jiu va fi sesizată conducerii instituţiei şi se vor lua măsurile impuse de lege.
(6)- În cazul în care nerespectarea interzicerii fumatului a cauzat prejudicii de imagine sau materiale instituţiei, angajatorul are dreptul la despăgubiri de la salariat care să acopere prejudiciul cauzat prin încălcarea regulilor privind fumatul.





CAPITOLUL X

CRITERIILE ŞI PROCEDURILE DE EVALUARE PROFESIONALĂ A SALARIAŢILOR ŞI PROMOVAREA ÎN GRADE SAU TREPTE PROFESIONALE

	Art. 90 Procedura de evaluare a performanţelor profesionale ale angajaţilor este elaborată în temeiul art. 40, (1) lit. f din Legea 53/2003 republicată, Codul Muncii.

 	Art. 91 Definiţii:
Evaluator – persoana cu funcţie de conducere din cadrul compartimentului în care îşi desfăşoară activitatea salariatul evaluat sau, după caz, care coordonează activitatea acestuia.
Contrasemnatar – persoana ierarhic superior evaluatorului sau, după caz, persoana care exercită funcţia de director/manager.
Perioada evaluată – perioada pentru care se face evaluarea salariatului, cuprinsă între 1 ianuarie şi 31 decembrie.
Perioada de evaluare anuală – perioadă în care se implementează procedura de evaluare a salariaţilor, cuprinsă între 1 ianuarie şi 30 aprilie din anul următor perioadei evaluate.

 	Art. 92 Activitatea profesională se apreciază anual, ca urmare a evaluării performanţelor profesionale individuale, de către conducătorul instituţiei publice, la propunerea şefului ierarhic, prin acordare de calificative: ,,foarte bun”, ,,bun”, ,,satisfăcător” şi ,,nesatisfăcător”.

Art. 93 (1) Evaluarea personalului contractual din cadrul Școlii Populare de Arte „Constantin Brâncuși” Târgu Jiu se realizează în perioada cuprinsă între 1 ianuarie şi 30 aprilie din anul următor perioadei evaluate, pe baza criteriilor de evaluare stabilite distinct pentru salariaţii care ocupă funcţii de conducere, respectiv funcţii de execuţie:
(2) Criteriile generale de evaluare pentru salariaţii care ocupă funcţii de conducere sunt următoarele:
1. capacitatea managerială (organizare, conducere, coordonare, control)
2. capacitatea de a implementa
3. capacitatea de a rezolva eficient problemele
4. capacitatea de a gestiona eficient resursele alocate
5. capacitatea de a folosi eficient şi de a dezvolta abilităţile personalului 
6. creativitate şi spirit de iniţiativă
7. competenţa decizională
8. capacitatea de a delega
9. abilităţi de comunicare şi negociere
10. comunicare şi reprezentare
(3) Criteriile generale de evaluare pentru salariaţii care ocupă funcţii de execuţie sunt următoarele:
1. cantitatea şi calitatea lucrărilor şi sarcinilor realizate, 
2. gradul de îndeplinire a sarcinilor de serviciu şi lucrărilor în termenele stabilite, 
3. eficienţa lucrărilor şi sarcinilor realizate, în contextul atingerii obiectivelor propuse;
4. adaptarea la concepţia de alternative de schimbare sau soluţii noi, 
5. creativitate, analiza şi sinteza riscurilor, influenţelor, efectelor şi consecinţelor evaluate, 
6. evaluarea lucrărilor şi sarcinilor de rutină, repetitive;
7. intensitatea implicării şi rapiditatea intervenţiei în realizarea atribuţiilor, 
8. capacitatea de gestionare a resurselor alocate
9. capacitatea de evitare a stărilor conflictuale 
10. respectarea relaţiilor ierarhice, adaptabilitatea la situaţii neprevăzute.
 (4) La evaluarea personalului contractual se întocmeşte fisa de evaluare a performanţelor profesionale individuale, prevăzute în Anexele nr. 7 şi 8 la prezentul regulament, în care sunt menţionate criteriile de evaluare, pentru fiecare criteriu fiind acordate note de la -1 la 3.
(5) Punctajul total acordat angajatului este cuprins între un punctaj total minim egal cu minus 10 şi un punctaj total maxim egal cu 30. 
(6) Calificativul final al evaluării se stabileşte în funcţie de suma notelor acordate fiecărui criteriu, după cum urmează:
1. 10 – 9 - nesatisfăcător;
a) 10 – 19 - satisfăcător;
b) 20 – 27 - bun;
c) 28 – 30 - foarte bun.

Art. 94 (1) Evaluarea personalului contractual din cadrul Școlii Populare de Arte „Constantin Brâncuși” Târgu Jiu se realizează în perioada cuprinsă între 1 ianuarie şi 30 aprilie a anului următor perioadei evaluate.
 (2) Rezultatele evaluării sunt consemnate în fişa de evaluare a performanţelor profesionale individuale, calificativul final fiind stabilit pe baza notelor/punctelor acordate fiecărui criteriu.

Art. 95 Sunt exceptaţi de la evaluarea anuală salariaţii care ocupă funcţia de debutant şi care sunt evaluaţi la sfârşitul perioadei de debut.

Art. 96 În mod excepţional, evaluarea performanţelor profesionale individuale se face şi în cursul perioadei evaluate în următoarele cazuri:
a) atunci când pe parcursul perioadei evaluate contractul de muncă al salariatului încetează, se suspendă sau se modifică, în condiţiile legii. În acest caz, salariatul va fi evaluat pentru perioada de până la încetarea, suspendarea sau modificarea contractului de muncă. La obţinerea calificativului anual va fi avut în vedere, în funcţie de specificul atribuţiilor prevăzute în fişa postului, şi calificativul obţinut înainte suspendarea sau modificarea contractului de muncă.
b) atunci când pe parcursul perioadei evaluate, contractul de muncă al evaluatorului încetează, se suspendă sau se modifică, în condiţiile legii. În acest caz evaluatorul are obligaţia ca, înainte de încetarea, suspendarea sau modificarea contractului de muncă ori, după caz, într-o perioadă de cel mult 15 zile de la încetarea, suspendarea sau modificarea contractului de muncă, să realizeze evaluarea performanţelor profesionale ale salariaţilor din subordine. Calificativul acordat se va lua în considerare la evaluarea anuală a performanţelor profesionale individuale ale acestora.
c) atunci când pe parcursul perioadei evaluate, funcţionarul public dobândeşte o diplomă de studii de nivel superior şi urmează să fie promovat, în condiţiile legii, într-un post corespunzător studiilor absolvite;
d) atunci când pe parcursul perioadei evaluate salariatul este promovat în grad sau treaptă profesională.

Art. 97 Prin excepţie de la art. 93, evaluarea salariaţilor nu va fi făcută în următoarele situaţii:
a) delegarea salariatului;
b) suspendarea contractului individual de muncă în condiţiile art. 50 lit. b), c) şi g) din Legea nr. 53/2003-Codul muncii, cu modificările şi completările ulterioare;
c) încetarea contractului individual de muncă în condiţiile art. 55 lit. a), b) şi c) din Legea nr. 53/2003-Codul muncii, cu modificările şi completările ulterioare.

Art. 98 (1) Fişa de evaluare a performanţelor profesionale individuale, se aduce la cunoştinţă fiecărui salariat. 
[bookmark: tree_57] 	(2) Salariatul nemulţumit de rezultatul evaluării performanţelor profesionale individuale poate contesta rezultatul evaluării în termen de 5 zile calendaristice de la luarea la cunoştinţă a calificativului acordat. 
	(3) Contestaţia se soluţionează de o comisie constituită prin dispoziţie a conducerii. Rezultatul contestaţiei se comunică salariatului în termen de 5 zile de la soluţionarea contestaţiei.

[bookmark: tree_58]Art. 99 (1) Scopul evaluării salariaţilor constă în îmbunătăţirea performanţei organizaţiei prin aprecierea performanţelor profesionale individuale, dezvoltarea competenţelor profesionale şi dezvoltarea personală a salariaţilor, identificarea necesităţilor de instruire şi dezvoltare a angajaţilor şi, nu în ultimul rând, promovarea în trepte şi grade profesionale a acestora.
(2) Rezultatele evaluării constituie unul din criteriile ce stau la baza eventualelor concedieri individuale sau colective.
(3) Promovarea în grade sau trepte profesionale imediat superioare se poate face din 3 în 3 ani, în funcţie de performanţele profesionale individuale, apreciate cu calificativele ,,foarte bun” cel puţin de două ori în ultimii 3 ani, de către comisia desemnată prin dispoziţie a ordonatorului de credite bugetare, din care fac parte sindicatele sau, după caz, reprezentanţii salariaţilor.
Art. 100 (1) Prin promovare se asigură evoluţia în carieră a personalului contractual, prin trecerea într-un grad, o treaptă profesională sau funcţie superior/superioară.
 	(2) Promovarea persoanelor încadrate cu contract individual de muncă în grade sau trepte profesionale se face, de regulă, pe un post vacant său temporar vacant, iar în situaţia în care nu există un asemenea post se face prin transformarea postului din statul de funcţii în care acestea sunt încadrate într-unul de nivel imediat superior. 
 	(3) Promovarea în grade sau trepte profesionale a personalului contractual din sectorul bugetar se face prin examen.
  (4) Examenul de promovare în grade sau trepte profesionale a personalului contractual se organizează la nivelul instituţiei
 (5) Metodologia este stabilită prin Dispoziţia nr. 876/03.12.2014 pentru aprobarea unor reglementări proprii cu privire la organizarea şi desfăşurarea concursurilor/examenelor de ocupare a posturilor vacante corespunzătoare cu funcţiile contractuale, a examenelor de promovare în grade sau trepte profesionale precum şi proceduri de evaluare a personalului contractual din aparatul de specialitate şi aparatul permanent de lucru al Consiliului Judeţean Gorj precum şi instituţiile aparatului de specialitate şi aparatului permanent de lucru al Consiliului Judeţean Gorj, precum şi instituţiile publice subordonate Consililui Judeţean Gorj.























CAPITOLUL XI 

MODALITĂŢI DE APLICARE A ALTOR DISPOZIŢII LEGALE SAU CONTRACTUALE SPECIFICE

Subcapitolul I - Încheierea contractului individual de muncă

Art. 101 – Generalităţi
 (1) În vederea stabilirii concrete a drepturilor şi obligaţiilor salariaţilor, angajarea se face prin întocmirea contractului individual de muncă în formă scrisă, în limba română, anterior începerii raporturilor de muncă şi cu respectarea tuturor prevederilor legale la momentul primirii la muncă.
(2) La negocierea, încheierea sau modificarea contractului individual de muncă, oricare dintre părţi poate fi asistată de terţi, conform propriei opţiuni.

Art. 102 – Obligaţiile angajatorului anterior încheierii contractului individual de muncă
Anterior încheierii contractului individual de muncă, angajatorul are următoarele obligaţii:
(1) Să informeze persoana care solicită angajarea cu privire la clauzele esenţiale pe care intenţionează să le înscrie în contract. Obligaţia de informare se consideră îndeplinită de către angajator la momentul semnării contractului individual de muncă sau a actului adiţional, după caz. Informarea va cuprinde cel puţin următoarele elemente care se vor regăsi, obligatoriu şi în conţinutul contractului individual de muncă:
a) identitatea părţilor;
b) locul de muncă sau, în lipsa unui loc de muncă fix, posibilitatea ca salariatul să muncească în diverse locuri;
c) sediul sau, după caz, domiciliul angajatorului;
d) funcţia / ocupaţia conform specificaţiei Clasificării Ocupaţiilor din România sau altor acte normative şi atribuţiile postului;
e) riscurile specifice postului;
f) data de la care contractul urmează să îşi producă efectele;
g) în cazul unui contract de muncă pe durată determinată sau al unui contract de muncă temporară, durata acestora;
h) durata concediului de odihnă la care salariatul are dreptul;
i) condiţiile de acordare a preavizului de către părţile contractante şi durata acestuia;
j) salariul pe bază, alte elemente constitutive ale veniturilor salariale, precum şi periodicitatea plăţii salariului la care salariatul are dreptul;
k) durata normală a muncii, exprimată în ore/zi şi ore/săptămână;
l) indicarea contractului colectiv de muncă ce reglementează condiţiile de muncă ale salariatului;
m) durata perioadei de probă, după caz.
(2) să solicite persoanei pe care o va angaja, să îi prezinte certificatul medical care constată faptul că cel în cauză este apt pentru prestarea muncii respective;
(3) să solicite persoanei pe care o va angaja, testele medicale specifice;
(4) să solicite persoanei pe care o va angaja actele prin care aceasta dovedeşte că îndeplineşte condiţiile legale cerute în acest scop:
a) actul de identitate prin care se face dovada identităţii, cetăţeniei şi a domiciliului, sau permisul de muncă, după caz;
b) actele din care să rezulte că are studiile, respectiv calificarea cerută pentru funcţia (meseria) ce urmează a o exercita;
c) adeverinţa de la angajatorul precedent, care să ateste activitatea desfăşurată de acesta, durata activităţii, salariul, vechimea în muncă, în meserie şi în specialitate;
d) dovada privind situaţia debitelor sale la unitatea la care a lucrat anterior, adică nota de lichidare, respectiv o adeverinţă privind situaţia debitelor sale faţă de angajatorul la care persoana a lucrat anterior, în care e necesar să precizeze, dacă această persoană şi-a efectuat concediul pe anul în curs;
e) dispoziţia de repartizare în muncă, în cazurile prevăzute de lege;
f) avizul prealabil (dacă e cazul);
g) acordul scris al părinţilor sau al reprezentanţilor legali, în cazul persoanei în vârstă de 15 ani; în lipsa acordului ambilor, acordul autorităţii tutelare;
h) orice alte acte cerute de lege sau stabilite de angajator (prin anunţul de concurs) în vederea ocupării funcţiei (meseriei) respective, ca de ex.:
- certificatul de cazier judiciar;
- curriculum vitae, cuprinzând principalele date biografice şi profesionale;
- recomandarea de la locul de muncă anterior, sau în cazul absolvenţilor care se încadrează pentru prima dată, de la unitatea de învăţământ, etc.
- fişa de evaluare a performanţelor profesionale individuale din anul anterior (fotocopie; în cazul în care există şi poate fi pusă la dispoziţie de către angajatorul anterior; recomandarea şi fişa de evaluare pot fi cerute alternativ);
- cel puţin două fotografii;
(5) Angajatorul poate cere informaţii în legătură cu persoana care solicită angajarea de la foştii săi angajatori, dar numai cu privire la activităţile îndeplinite şi la durata angajării şi numai cu încunoştinţarea prealabilă a celui în cauză.
(6) Este interzis să i se solicite unei candidate, în vederea angajării, să prezinte un test de graviditate şi / sau să semneze un angajament că nu va rămâne însărcinată sau că nu va naşte pe durata de valabilitate a contractului individual de muncă.
(7) În intervalul de timp care se scurge între îndeplinirea obligaţiilor prealabile ale angajatorului anterior încheierii contractului individual de muncă stipulate pe larg în prezentul Regulament şi încheierea în formă scrisă a contractului individual de muncă se interzice angajatorului să permită persoanei ce solicită angajarea să presteze orice fel de activităţi pentru şi sub autoritatea acestuia, în sediul / domiciliul, la orice filială, sucursală sau punct de lucru al acestuia.

Art. 103 – Verificarea prealabilă a aptitudinilor personalului care solicită ocuparea unui post pe perioadă determinată
(1) În cazul personalului încadrat pe perioadă determinată (un an scolar sau sezonier), pe durata desfăşurării unui program sau proiect, încheierea contractelor de muncă se poate face şi în mod direct, prin acordul părţilor. 
(2) Angajatorul efectuează verificarea prealabilă a aptitudinilor profesionale şi personale ale persoanei care solicită angajarea pe un post pe perioadă determinată.
(3) Efectuarea verificării prealabile se va face de către o Comisie de Examinare din care face parte directorul/managerul școlii, șeful serviciului Activități Cultural-Artistice și șeful serviciului Instruire.
(4) Verificarea prealabilă va consta, în principal, într-o probă practică, care va avea specificul activităţii pe care urmează să o presteze persoana după angajare a cărei durată va fi de maxim 1 zi, în urma căreia, dacă se apreciază că persoana corespunde, se va proceda la angajare, cu respectarea procedurilor prealabile prevăzute mai sus (informare, efectuarea controlului medical, întocmirea contractului individual de muncă);
(5) Verificarea prealabilă a aptitudinilor salariatului nu este necesară dacă persoana care solicită angajarea a mai avut raporturi de muncă cu Școala Populară de Arte „Constantin Brâncuși” Târgu Jiu în trecut pentru același obiect de activitate.

Art. 104 – Instruirea pralabilă privind securitatea şi sănătătatea în muncă
(1) Angajatorul va efectua instruirea angajaţilor săi în domeniul securităţii şi sănătăţii în muncă înainte de începerea activităţii.
(2) Instruirea se realizează obligatoriu în cazul noilor angajaţi, al celor care-şi schimbă locul de muncă sau felul muncii şi al celor care îşi reiau activitatea după o întrerupere mai mare de 6 luni, prin mijloacele şi modalităţile prevăzute expres în prezentul Regulament, cu respectarea termenelor stabilite şi a celorlalte prevederi legale.
(3) Instruirea angajaţilor săi în domeniul securităţii şi sănătăţii în muncă se realizează, în urma negocierii angajatorului cu: comitetul de securitate în muncă / sindicat / reprezentanţii salariaţilor / responsabilul de protecţia muncii numit de angajator, după cum urmează:
a) pentru șofer, instruirea se efectuează lunar;
b) pentru personalul de instruire, corepetiție și inspectori de specialitate, instruirea se efectuează o dată la șase luni;
b) pentru muncitori, administratori și îngrijitori, instruirea se efectuează o dată la patru luni.

Art. 105 – Perioada de probă
(1) În cazul în care, cu ocazia verificării prealabile a aptitudinilor persoanei care solicită angajarea, se constată de către angajator că se impune o verificare mai amănunţită a acestor aptitudini, se procedează la întocmirea contractului individual de muncă în formă scrisă, care va cuprinde sub forma unei clauze contractuale o perioadă de probă de:
a) Pentru salariații cu normă întreagă, încadrați pe perioadă nedeterminată, maxim 90 zile calendaristice pentru funcţiile de execuţie şi de maxim 120 de zile calendaristice pentru funcţiile de conducere. Începutul duratei perioadei de probă este la momentul începerii activităţii, chiar dacă contractul individual de muncă a fost încheiat la o dată anterioară;
b) Pentru salariații cu funcţii de execuţie cu timp parțial de muncă, încadrați pe perioadă determinată, maxim 30 zile lucrătoare.
(2) În cazul persoanelor cu handicap care solicită angajarea, angajatorul va informa persoana despre clauzele generale ce vor fi trecute în contractul individual de muncă şi îl va întocmi în formă scrisă, cu menţionarea obligatorie, sub forma unei clauze contractuale, a unei perioade de probă de 30 de zile calendaristice. Începutul duratei perioadei de probă este la momentul începerii activităţii, chiar dacă contractul individual de muncă a fost încheiat la o dată anterioară.
(3) În cazul absolvenţilor instituţiilor de învăţământ superior care solicită la debutul lor în profesie angajarea, angajatorul va informa persoanele respective despre clauzele generale ce vor fi trecute în contractul individual de muncă şi va întocmi în formă scrisă contractul, cu menţionarea obligatorie, sub forma unei clauze contractuale, primele 6 luni dupa debutul in profesie se considera perioada de stagiu. Fac exceptie acele profesii in care stagiatura este reglementata prin legi speciale. La sfarsitul perioadei de stagiu, angajatorul elibereaza obligatoriu o adeverinta, care este vizata de inspectoratul teritorial de munca in a carui raza teritoriala de competenta acesta isi are sediul. Începutul duratei perioadei de stagiu este la momentul începerii activităţii, chiar dacă contractul individual de muncă a fost încheiat la o dată anterioară.
(4) O nouă perioadă de probă (pentru verificarea aptitudinilor profesionale), pe parcursul executării aceluiaşi contract individual de muncă, diferită de cea stabilită iniţial, sub forma unei clauze contractuale, poate fi stabilită de către acelaşi angajator doar în următoarele cazuri:
- salariatul debutează într-o nouă funcţie sau profesie;
- salariatul urmează să presteze activitate într-un loc de muncă cu condiţii grele, vătămătoare sau periculoase;
(5) În situaţia unei noi perioade de probă, angajatorul este obligat să realizeze informarea salariatului asupra noilor prevederilor contractuale, urmând ca în maxim 15 zile de la data informării în scris a salariatului, angajatorul să procedeze la încheierea unui act adiţional la contractul individual de muncă, care îşi va produce efectele de la momentul întocmirii acestuia în formă scrisă şi semnării lui de către cele 2 părţi contractante.
(6) Perioada în care se pot face angajări succesive de probă ale mai multor persoane pentru acelaşi post este de maximum 12 luni.
(7) Pe durata perioadei de probă salariatul se bucură de toate drepturile şi are toate obligaţiile prevăzute în legislaţia muncii, în contractul colectiv de muncă aplicabil, în prezentul Regulament şi în contractul individual de muncă. Perioada de probă constituie vechime în muncă.
(8) Pe durata sau la sfârşitul perioadei de probă, contractul individual de muncă poate înceta numai printr-o notificare scrisă, fără preaviz, la iniţiativa oricăreia dintre părţi, fără a fi necesară motivarea acesteia.
(9) Persoanele concediate pentru necorespundere profesională care se află în perioada de probă nu beneficiază pe dreptul de preaviz.

Art. 106 – Clauze specifice în contractul individual de muncă
(1) În afara clauzelor esenţiale, între părţi pot fi negociate şi cuprinse în contractul individual de muncă şi alte clauze specifice.
(2) Sunt considerate clauze specifice, fără ca enumerarea să fie limitativă:
- clauza cu privire la formarea profesională;
- clauza de neconcurenţă;
- clauza de mobilitate;
- clauza de confidenţialitate;
- clauza de conştiinţă.

Art. 107 – Clauza de neconcurenţă
(1) La încheierea contractului individual de muncă sau pe parcursul executării acestuia, părţile pot negocia şi cuprinde în contract o clauză de neconcurenţă prin care salariatul să fie obligat ca după încetarea contractului să nu presteze, în interes propriu sau al unui terţ, o activitate care se află în concurenţă cu cea prestată la angajatorul său, în schimbul unei indemnizaţii de neconcurenţă lunare pe care angajatorul se obligă să o plătească pe toată perioada de neconcurenţă. 
(2) Clauza de neconcurenţă îşi produce efectele numai dacă în cuprinsul contractului individual de muncă sunt prevăzute în mod concret activităţile ce sunt interzise salariatului la data încetării contractului, cuantumul indemnizaţiei de neconcurenţă lunare, perioada pentru care îşi produce efectele clauza de neconcurenţă, terţii în favoarea cărora se interzice prestarea activităţii, precum şi aria geografică unde salariatul poate fi în reală competiţie cu angajatorul. 
(3) Indemnizaţia de neconcurenţă lunară datorată salariatului nu este de natură salarială, se negociază şi este de cel putin 50% din media veniturilor salariale brute ale salariatului din ultimele 6 luni anterioare datei încetării contractului individual de muncă sau, în cazul în care durata contractului individual de muncă a fost mai mică de 6 luni, din media veniturilor salariale lunare brute cuvenite acestuia pe durata contractului. 
(4) Indemnizaţia de neconcurenţă reprezintă o cheltuială efectuată de angajator, este deductibilă la calculul profitului impozabil şi se impoziteaza la persoana fizică beneficiară, potrivit legii. 
(5) Clauza de neconcurenţă îşi poate produce efectele pentru o perioadă de maximum 2 ani de la data încetării contractului individual de muncă, cu excepţiile menţionate în articolul 22 (2) Codul Muncii.
(6) Clauza de neconcurenţă nu poate avea ca efect interzicerea în mod absolut a exercitării profesiei salariatului sau a specializării pe care o deţine.
(7) În cazul nerespectării, cu vinovăţie, a clauzei de neconcurenţă salariatul poate fi obligat la restituirea indemnizaţiei şi, după caz, la daune-interese corespunzătoare prejudiciului pe care l-a produs angajatorului.

Art. 108 – Clauza de mobilitate 
Prin clauza de mobilitate părţile în contractul individual de muncă stabilesc ca, în considerarea specificului muncii, executarea obligaţiilor de serviciu de către salariat nu se realizează într-un loc stabil de muncă. În acest caz salariatul beneficiază de prestaţii suplimentare în bani sau în natură. Cuantumul prestaţiilor suplimentare în bani sau modalităţile prestaţiilor suplimentare în natură sunt specificate în contractul individual de muncă.

Art. 109 – Clauza de confidentialitate 
(1) Prin clauza de confidenţialitate părtile convin ca, pe toată durata contractului individual de muncă şi după încetarea acestuia, să nu transmită date sau informaţii de care au luat cunoştinţă în timpul executării contractului, în condiţiile stabilite în contractele colective de muncă sau în contractele individuale de muncă.
(2) Nerespectarea acestei clauze de către oricare dintre părţi atrage obligarea celui în culpă la plata de daune-interese.
(3) Cu privire la informaţiile furnizate salariatului, prealabil încheierii contractului individual de muncă, între părţi poate interveni un contract de confidenţialitate. Contractul de confidenţialitatea se semnează şi cu terţii care îl asistă pe salariat.

Art. 110 – Clauza de conştiinţă
 (1) Clauza de conştiinţă poate prevede posibilitatea salariatului de a refuza să execute o sarcină de serviciu în măsura în care aceasta ar contraveni conştiinţei sale; motivele refuzului pot avea natură religioasă, morală, politică, politeţe şi trebuie să fie precizate expres în cuprinsul ei.

Art. 111 – Registrul General de Evidenţă a Salariaţilor 
 	(1) Angajatorul va ţine o evidenţă în care să se menţioneze activitatea desfăşurată în baza contractului individual de muncă şi drepturile de care salariaţii au beneficiat şi le vor elibera dovezi despre acestea.
(2) În îndeplinirea obligaţiei prevăzute de lege, conducerea angajatorului sau persoana împuternicită expres de către acesta, în conformitate cu atribuţiile stabilite prin fişa postului, va întocmi registrul general de evidenţă a salariaţilor în termenul şi pentru perioada prevăzută de lege.
(3) Registrul general de evidenţă a salariaţilor se va înregistra în prealabil la autoritatea publică competentă, potrivit legii, în a cărei rază teritorială se află domiciliul, respectiv sediul angajatorului, data de la care devine document oficial.
(4) Registrul general de evidenţă a salariaţilor se completează şi se transmite inspectoratului teritorial de muncă în ordinea angajării şi cuprinde elementele de identificare ale tuturor salariaţilor, data angajării, funcţia / ocupaţia conform specificaţiei Clasificării ocupaţiilor din România sau altor acte normative, tipul contractului individual de muncă salariul, sporurile şi cuantumul acestora, perioada şi cauzele de suspendare a contractului individual de muncă, perioada detaşării şi data încetării contractului individual de muncă.
(5) Registrul general de evidenţă a salariaţilor este păstrat la domiciliul, respectiv sediul angajatorului, urmând să fie pus la dispoziţie inspectorului de muncă sau oricărei alte autorităţi care îl solicită, în condiţiile legii.
(6) În cazul încetării activităţii organizaţiei, registrul general de evidenţă a salariaţilor se depune la autoritarea publică competentă, potrivit legii, în a cărei rază teritorială se află sediul sau domiciliul angajatorului, după caz.

Art. 112 – Alte obligaţii ale angajatorului
Totodată conducerea angajatorului sau persoana împuternicită expres de către acesta, în conformitate cu atribuţiile stabilite prin fişa postului, are obligaţia să întocmească de urgenţă:
- structura de personal a organizaţiei, cu precizarea expresă şi detaliată a posturilor ocupate / vacante şi evidenţierea periodică (lunară) şi distiBRATUManagernctă a situaţiei acestora;
- dosarul personal al fiecărui salariat / persoană care prestează activitate în baza unor prevederi legale speciale (de ex. cenzorii) şi care cuprinde cel puţin următoarele elemente, după caz:
- actele necesare angajării;
- contractele individuale de muncă, actele adiţionale, informările şi celelalte acte referitoare la executarea, modificarea, suspendarea şi încetarea contractului individual de muncă, precum şi orice alte documente care certifică legalitatea şi corectitudinea înscrierilor din registrul mai sus menţionat;

Art. 113 – Documente eliberate la cererea salariatului de către angajator
(1) La solicitarea formulată în scris şi înregistrată în registrul general de intrări-ieşiri al angajatorului de către salariat / un împuternicit expres al salariatului angajatorul este obligat să elibereze de îndată, pe bază de semnătură, un document care să ateste:
- activitatea desfăşurată de salariat;
- durata activităţii;
- salariul;
- vechimea în muncă, meserie şi specialitate;
- eventuale alte date cerute de salariaţi, în legătură cu activitatea sa la acel angajator;
(2) În dosarul personal al salariatului nu vor fi introduse documente care fac referire la activităţile sau la opiniile sale politice, sindicale, religioase sau de orice altă natură.

Art. 114 – Cumulul de funcţii
(1) Orice salariat are dreptul de a munci la angajatori diferiţi sau la acelaşi angajator, în baza unor contracte individuale de muncă, beneficiind de salariul corespunzător pentru fiecare dintre acestea, cu respectarea prevederilor legale ce stabilesc excepţii de la această regulă, în sensul interzicerii totale sau parţiale pentru persoanele vizate de a fi încadrate în alte funcţii.
(2) Salariaţii cumularzi beneficiază de toate drepturile şi sunt ţinuţi de îndeplinirea tuturor obligaţiilor ce le revin salariaţilor, atât în privinţa funcţiei de bază cât şi în privinţa funcţiei cumulate; ei datorează toate contribuţiile la toate contractele individuale de muncă încheiate, indiferent de forma şi durata acestora, în termenul prevăzut de legislaţia în vigoare, în limitele excepţiilor stipulate expres de lege.

Art. 115 – Angajarea cetăţenilor străini sau apatrizi
Cetăţenii străini şi apatrizii pot fi angajaţi prin contract individual de muncă în baza autorizaţiei de muncă sau a permisului de şedere în scop de muncă, eliberată/eliberat potrivit legii.

Art. 116 – Exercitarea drepturilor şi obligaţiilor
În executarea contractului individual de muncă, angajatorul şi salariatul urmăresc exercitarea drepturilor ce le revin şi a obligaţiilor ce le incumbă, rezultate din lege, sau în urma negocierii efectuate cu respectarea prevederilor legale, concretizate în clauzele contractului individual de muncă şi contractului colectiv de muncă aplicabil, şi precizate inclusiv în cuprinsul prezentului Regulament.

Art. 117 – Modificarea prin acordul părţilor
(1) Modificarea unuia / mai multor elemente esenţiale ale contractului individual de muncă se poate face doar prin acordul părţilor, cu respectarea procedurii prealabile expres prevăzute de lege şi reţinută în prezentul Regulament (acte adiţionale, informare, etc.).
(2) Modificarea contractului individual de muncă se referă la oricare dintre următoarele elemente:
- durata contractului;
- locul muncii;
- felul muncii;
- condiţiile de muncă;
- salariul;	
- timpul de muncă şi timpul de odihnă.
(3) Anterior modificării elementelor esenţiale ale contractului individual de muncă, angajatorul este obligat să realizeze informarea salariatului asupra prevederilor contractuale pe care intenţionează să le modifice urmând ca în maxim 20 de zile lucrătoare de la data încunoştinţării în scris a salariatului, angajatorul să procedeze la încheierea unui act adiţional la contractul individual de muncă, care îşi va produce efectele de la momentul întocmirii acestuia, în formă scrisă şi semnării lui de către cele două părţi contractante.

Art. 118 – Modificarea unilaterală a contractului individual de muncă (delegarea şi detaşarea)
(1) Excepţional, modificarea unilaterală a contractului individual de muncă este posibilă numai în cazurile şi în condiţiile prevăzute expres de lege.
(2) Locul muncii, care poate fi modificat unilateral prin delegare sau detaşare. 
(3) Prin delegare salariatul va exercita temporar lucrări sau sarcini corespunzător atribuţiilor de serviciu (în conformitate cu prevederile fişei postului / a atribuţiilor stabilite în contractul individual de muncă) în afara locului de muncă negociat în contractul individual de muncă. Delegarea poate fi dispusă pentru o perioadă de cel mult 60 de zile calendaristice în 12 luni şi se poate prelungi pentru perioade succesive de maximum 60 de zile calendaristice, numai cu acordul salariatului. Refuzul salariatului de prelungire a delegării nu poate constitui motiv pentru sancţionarea disciplinară a acestuia. Plata cheltuielilor de transport şi cazare se va face salariatului în momentul prezentării de către acesta a documentelor justificative. Indemnizaţia de delegare se acordă în cuantumul negociat, cu respectarea prevederilor legale.
(4) Detaşarea este actul prin care se dispune schimbarea temporară a locului de muncă, pe o perioadă de cel mult un an, din dispoziţia angajatorului, la un alt angajator, în scopul executării unor lucrări în interesul acestuia. În cazul în care prin detaşare se poate modifica şi felul muncii, este obligatoriu consimţământul scris al salariatului. 
(5) Detaşarea poate fi dispusă pe o perioadă de cel mult un an. În mod excepţional, perioada detaşării poate fi prelungită pentru motive obiective ce impun prezenţa salariatului la angajatorul la care s-a dispus detaşarea, cu acordul ambelor părţi, din 6 in 6 luni.
(6) Pe durata delegării, respectiv a detaşării, salariatul îşi păstrează funcţia şi toate celelalte drepturi prevazute în contractul individual de muncă.

Art. 119 – Refuzul detaşării
Salariatul poate refuza detaşarea dispusă de angajator numai excepţional, pentru motive personale temeinice, cum ar fi salariatele gravide, începând cu luna a V-a de sarcină, precum şi cele care alăptează.

Art. 120 – Drepturile băneşti ale salariaţilor delegaţi sau detaşaţi
(1) Salariaţii trimişi în delegaţie în ţară sau în străinătate, vor beneficia de următoarele drepturi:
decontarea cheltuielilor de transport, asigurare şi a costului cazării;
diurna de deplasare al cărei cuantum se stabileşte prin negociere la nivel de ramură, grupuri de unităţi sau unitate; nivelul minim al diurnei este cel stabilit prin actele normative ce se aplică la instituţiile publice.
(2) Salariaţii trimişi în detaşare beneficiază de drepturile de delegare prevăzute la alineatul (1). În cazul în care detaşarea depăşeşte 30 de zile consecutive, în locul diurnei zilnice se plăteşte o indemnizaţie egală cu 50% din salariul de bază zilnic. Această indemnizaţie se acordă proporţional cu numărul de zile ce depăşeşte durata neîntreruptă de 30 de zile.

Art. 121 – Angajatorul responsabil cu acordarea drepturilor cuvenite salariatului detaşat
Drepturile cuvenite salariatului detaşat se acordă, de regulă, de angajatorul la care s-a dispus detaşarea, iar în cazul în care unele din prevederile contractuale (contractul individual de muncă încheiat cu angajatorul care a dispus detaşarea) îi sunt mai favorabile, angajatul detaşat este îndreptăţit să beneficieze de ele în urma solicitării exprese, formulată în scris acestuia din urmă.

Art. 122 – Responsabilităţile angajatorului care detaşează anterior detaşării
Angajatorul care detaşează, anterior procedării la detaşare, va lua toate măsurile necesare ca angajatorul la care se va dispune detaşarea să îşi îndeplinească integral şi la timp toate obligaţiile faţă de salariatul detaşat. Astfel va putea să solicite acestui angajator cel puţin:
- dovezi din care să reiese solvabilitatea angajatorului la care se va dispune detaşarea (ex. bilanţ contabil, dovezi de plată a contribuţiilor datorate bugetului de stat, extras de cont bancar etc.);
- angajamentul acestuia că va achita integral şi la data stabilită în contractul individual de muncă al persoanei detaşate salariul (la data de .... a lunii următoare), celelalte drepturi şi contribuţiile pe care le datorează bugetului de stat în privinţa acestei persoane.

Art. 123 – Responsabilităţile angajatorului care detaşează în cazul nerespectării obligaţiilor asumate de angajatorii la care s-a dispus detaşarea
În cazul nerespectării acestor obligaţii asumate de către angajatorii la care s-a dispus detaşarea, angajatorul care a detaşat va fi obligat să le îndeplinească el, la solicitarea motivată a salariatului..

Art. 124 – Drepturile angajaţilor în cazul refuzului ambilor angajatori de a-i îndeplini obligaţiile
În cazul refuzului ambilor de a-şi îndeplini obligaţii salariatul detaşat, comunicat angajatului în scris, acesta poate reveni la angajatorul care l-a detaşat, moment în care încetează suspendarea, dacă ea a fost dispusă, şi poate solicita în faţa instanţei obligarea la îndeplinirea acestora obligaţii de către oricare dintre cei 2 angajatori.

Art. 125 – Cazuri de modificare temporară unilaterală a locului şi felului muncii 
Angajatorul poate modifica temporar locul şi felul muncii, fără consimţământul salariatului şi în următoarele cazuri, cu respectarea condiţiilor prevăzute de Codul Muncii:
a) existenţa unei situaţii de forţă majoră; 
b) ca sancţiuni disciplinare; 
c) ca măsuri de protecţie a salariatului.

Art. 126 – Suspendarea contractului individual de muncă de durata detaşării
Pe durata detaşării, contractul individual de muncă al persoanei detaşate va putea fi suspendat din iniţiativa angajatorului care dispune detaşarea.

Art. 127 – Drepturi pe timpul suspendării contractului individual de muncă
(1) Suspendarea contractului individual de muncă are ca efect suspendarea prestării muncii de către salariat şi a plăţii drepturilor de natură salarială de către angajator.
(2) Pe durata suspendării contractului individual de muncă, continuă să existe celelalte drepturi şi obligaţii ale părţilor, prevăzute prin legi speciale, prin contractul colectiv de muncă aplicabil, prin contracte individuale de muncă sau prin prezentul Regulament.

Art. 128 – Suspendarea de drept şi cea din iniţiativa angajatului; comunicare
(1) Contractul individual de muncă se suspendă de drept în următoarele situaţii:
a) concediu de maternitate;
b) concediu pentru incapacitate temporară de muncă;
c) carantină;
d) exercitarea unei funcţii în cadrul unei autorităţi executive, legislative ori judecătoreşti, pe toată durata mandatului, dacă legea nu prevede altfel;
e) îndeplinirea unei funcţii de conducere salarizate în sindicat;
f) forţă majoră;
g) în cazul în care salariatul este arestat preventiv, în condiţiile Codului de procedură penală;
h) pe perioada exercitării unei funcţii eligibile remunerate de organizaţia în care salariatul îşi desfăşoară activitatea pe timpul mandatului;
i) de la data expirării perioadei pentru care au fost emise avizele, autorizaţiile ori atestările necesare pentru exercitarea profesiei. Dacă în termen de 6 luni salariatul nu şi-a reînnoit avizele, autorizaţiile ori atestările necesare pentru exercitarea profesiei, contractul individual de muncă înceteaza de drept;
j) în alte cazuri expres prevăzute de lege.
 (2) Contractul individual de muncă poate fi suspendat din iniţiativa salariatului, în următoarele situaţii:
a) concediu pentru creşterea copilului în vârstă de până la 2 ani sau, în cazul copilului cu handicap, până la împlinirea vârstei de 3 ani;
b) concediu pentru îngrijirea copilului bolnav în vârstă de până la 7 ani sau, în cazul copilului cu handicap, pentru afecţiuni intercurente, până la împlinirea vârstei de 18 ani;
c) concediu paternal;
d) concediu pentru formare profesională;
e) exercitarea unor funcţii elective în cadrul organismelor profesionale constituite la nivel central sau local, pe toată durata mandatului;
f) participarea la grevă;
 	(3) În cazurile de suspendare a contractului individual de muncă de drept sau din iniţiativa salariatului, acesta este obligat să comunice actele doveditoare a situaţiilor ce generează suspendarea, către angajator în maxim 24 ore de la eliberarea acestora. Actele doveditoare se transmit către seful ierarhic superior. Procedurile de transmitere, analizare, decidere asupra validităţii actelor şi motivărilor oferite de salariat precum şi comunicarea deciziei şi procedura de contestare a acesteia sunt stabilite de către seful ierarhic superior.
(4) Motivele de suspendare survenite în situaţia participării salariatului la grevă vor fi constatate de către angajator prin Proces Verbal de Constatare în formă scrisă, înregistrat în Registrul General de Intrări-Ieşiri al organizaţiei.
(5) Contractul individual de muncă se suspendă de drept din momentul luării la cunoştinţă de către angajator a declarării stării de carantină şi a survenirii cazului de forţă majoră.

Art. 129 – Suspendarea contractului individual de muncă din iniţiativa angajatorului
(1) Contractul individual de muncă poate fi suspendat din iniţiativa angajatorului în cazul în care:
a) pe durata cercetării disciplinare prealabile, în condiţiile legii;
b) în cazul în care angajatorul a formulat plângere penală împotriva salariatului sau acesta a fost trimis în judecată pentru fapte penale incompatibile cu funcţia deţinută, până la rămânerea definitivă a hotărârii judecătoreşti;
c) în cazul întreruperii sau reducerii temporare a activităţii, fără încetarea raportului de muncă, pentru motive economice, tehnologice, structurale sau similare;
d) pe durata detaşării;
e) pe durata suspendării de către autorităţile competente a avizelor, autorizaţiilor sau atestărilor necesare pentru exercitarea profesiilor.
(2) În cazul în care angajatorul a procedat la suspendare în urma survenirii uneia din situaţiile enumerate la alineatul (1 a-b), salariatul îşi reia activitatea avută anterior, dacă se constată nevinovăţia acestuia.
(3) Data reluării activităţii va fi data rămânerii definitive a hotărârii de soluţionare a plângerii penale sau a hotărârii judecătoreşti.
(4) Pentru perioadele respective i se va plăti o despăgubire egală cu salariul şi celelalte drepturi de care a fost lipsit pentru perioada suspendării contractului.
(5) În cazul reducerii temporare a activităţii, pentru motive economice, tehnologice, structurale sau similare, pe perioade care depăşesc 30 de zile lucrătoare, angajatorul va avea posibilitatea reducerii programului de lucru de la 5 zile la 4 zile pe săptămână, cu reducerea corespunzătoare a salariului, până la remedierea situaţiei care a cauzat reducerea programului, după consultarea prealabilă a sindicatului reprezentativ de la nivelul unităţii sau a reprezentanţilor salariaţilor, după caz.

Art. 130 – Efectele suspendării din cauza unei fapte imputabile salariatului (din iniţiativa angajatorului)
În cazul suspendării contractului individual de muncă din cauza unei fapte imputabile salariatului (vezi de ex. absenţele nemotivate), pe durata suspendării acesta nu va beneficia de nici un drept ce rezultă din calitatea de salariat. De fiecare dată când în timpul perioadei de suspendare a contractului intervine o cauză de încetare de drept a contractului individual de muncă, cauza de încetare de drept prevalează.

Art. 131 – Efectele suspendării 
În cazul suspendării contractului individual de muncă, se suspendă toate termenele care au legătură cu încheierea, modificarea, executarea sau încetarea contractului individual de muncă, cu excepţia situaţiilor în care contractul individual de muncă încetează de drept.

Art. 132 – Suspendarea contractului individual de muncă pe perioada detaşării
Contractul individual de muncă poate fi suspendat din iniţiativa angajatorului pe durata detaşării salariatului doar în cazul în care angajatorul la care s-a dispus detaşarea îşi îndeplineşte integral şi la timp obligaţiile faţă de acel salariat, în accepţiunea reţinută în prezentul Regulament.

Art. 133 – Întreruperea temporară a activităţii angajatorului 
(1) Pe durata reducerii şi/sau a întreruperii temporare a activităţii, salariaţii implicaţi în activitatea redusă sau întreruptă, care nu mai desfaşoară activitate, beneficiază de o indemnizaţie, plătită din fondul de salarii, ce nu poate fi mai mică de 75% din salariul de bază corespunzător locului de muncă ocupat, cu excepţia reducerii temporare a activităţii din motive economice, tehnologice, structurale sau similare prevăzută la art. 52 alin. (3) Codul Muncii şi reglementările prezentului Regulament.
(2) Pe această perioadă salariaţii se află la dispoziţia angajatorului:
a) în incinta unităţii, exercitând alte atribuţii date de angajator, sau
b) la domiciliul fiecăruia cu obligaţia de a se prezenta la serviciu la data şi ora prevăzută pentru reluarea activităţii;
(3) Modalitatea concretă de a sta la dispoziţia angajatorului va fi negociată sau stabilită de angajator şi comunicată salariaţilor prin afişare / dispoziţie scrisă şi semnată de luare la cunoştinţă de către fiecare salariat şi înregistrată în Registrul general de intrare ieşire a documentelor.

Art. 134 – Suspendarea prin acordul părţilor
Suspendarea prin acordul părţilor poate surveni în cazul:
a) concediilor fără plată pentru studii;
b) pentru interese personale, 
(2) Pentru acordarea suspendării prin acordul părţilor, angajatului trebuie să depună o cerere în care să se precizeze motivul. Cererea va fi înregistrată în Registrul General de Intrări-Ieşiri.

Art. 135 – Acte doveditoare pentru unele cazuri de încetare de drept a contractului individual de muncă
(1) Salariatul care se află în unul din cazurile de încetare de drept a contractului individual de muncă: 
a) la data decesului salariatului sau al angajatorului persoană fizică, precum şi în cazul dizolvării angajatorului persoană juridică, de la data la care angajatorul şi-a încetat existenţa conform legii;
b) la data rămânerii irevocabile a hotărârii judecătoreşti de declarare a morţii sau a punerii sub interdicţie a salariatului sau a angajatorului persoană fizică;
c) la data îndeplinirii cumulative a condiţiilor de vârstă standard şi a stagiului minim de cotizare pentru pensionare; la data comunicării deciziei de pensie în cazul pensiei de invaliditate, pensiei anticipate parţiale, pensiei anticipate, pensiei pentru limită de vârstă cu reducerea vârstei standard de pensionare;
d) ca urmare a condamnării penale cu executarea unei pedepse privative de libertate, de la data rămânerii definitive a hotărârii judecătoreşti;
e) de la data retragerii de către autorităţile sau organismele competente a avizelor, autorizaţiilor sau atestărilor necesare pentru exercitarea profesiei;
f) ca urmare a interzicerii executării unei profesii sau unei funcţii, ca măsură de siguranţă sau pedeapsă complementară, de la data rămânerii definitive a hotărârii judecătoreşti prin care s-a dispus interdicţia;
este obligat să comunice către angajator actele doveditoare a situaţiilor ce generează încetarea, în maxim 24 de ore de la intrarea în posesia lor. Pentru cazul decesului salariatului acest termen curge din momentul ridicării actului doveditor de la oficiul de stare civilă de către persoana abilitată.
(2) Actul prin care se concretizează retragerea acordului părinţilor sau a reprezentanţilor legali, în cazul salariaţilor cu vârsta cuprinsă între 15 şi 16 ani trebuie comunicat în maximum 24 de ore angajatorului.

Art. 136 – Procedura pentru unele cazuri de încetare de drept a contractului individual de muncă
Salariatul care se află în unul din cazurile de încetare de drept a contractului individual de muncă: 
a) la data decesului angajatorului persoană fizică;
b) la data rămânerii irevocabile a hotărârii judecătoreşti de declarare a morţii sau a punerii sub interdicţie a angajatorului persoană fizică, dacă acesta antrenează lichidarea afacerii;
c) ca urmare a dizolvării angajatorului persoană juridică, de la data la care persoana juridică îşi încetează existenţa,
se va adresa instanţei judecătoreşti competente, pentru ca aceasta să constate încetarea de drept a contractului individual de muncă.

Art. 137 – Cererea de reintegrare în funcţie în cazul concedierii nelegale
Persoanele nelegal concediate, a căror cerere de reintegrare în funcţie a fost admisă prin hotărâre judecătorească definitivă de reintegrare, au obligaţia de a comunica angajatorului acest act în maxim 24 de ore de la intrarea în posesie.

Art. 138 – Nulitatea contractului individual de muncă 
(1) Nerespectarea oricăreia din condiţiile legale necesare pentru încheierea valabilă a contractului individual de muncă, enumerate în prezentul Regulament sau / şi prevăzute în lege atrage nulitatea acestuia, ale cărei efecte se produc doar pentru viitor, de la momentul constatării acesteia.
 	(2) Nulitatea contractului individual de muncă poate fi acoperită prin îndeplinirea ulterioară a condiţiilor impuse de lege.
 	(3) Dacă părţile constată de comun acord existenţa unei cauze de nulitate a contractului individual de muncă şi nu înţeleg să îndeplinească ulterior obligaţiile legale nerespectate la momentul încheierii contractului individual de muncă, respectivul contract individual de muncă este nul, de la momentul constatării nulităţii, de către cele două părţi, în cuprinsul unui proces verbal de constatare.
 	(4) Nulitatea trebuie constatată prin actul organului care este competent să hotărască şi încheierea contractului individual de muncă.

Art. 139 – Nerecunoaşterea existenţei cauzei de nulitate
Dacă una dintre părţi nu recunoaşte existenţa cauzei de nulitate, nulitatea se pronunţă de către instanţa judecătorească competentă, sesizată de către una dintre părţi în acest sens.

Art. 140 – Remunerarea muncii în temeiul unui contract nul
Persoana care a prestat munca în temeiul unui contract nul are dreptul la remunerarea acestuia, corespunzător modului de îndeplinire a atribuţiilor de serviciu.

Art. 141 – Efectele existenţei unor clauze afectate de nulitate 
(1) În situaţia în care o clauză este afectată de nulitate, întrucât stabileşte drepturi şi obligaţii pentru salariaţi care contravin unor norme legale imperative sau contractelor colective de muncă aplicabile, aceasta este înlocuită de drept cu dispoziţiile legale sau convenţionale aplicabile, salariatul având dreptul la despăgubiri.
 	(2) Constatarea nulităţii şi stabilirea, potrivit legii, a efectelor acesteia se pot face prin acordul părţilor.
 	(3) Dacă părţile nu se înţeleg, nulitatea se pronunţă de către instanţa judecătorească.

Art. 142 – Excepţii de la imposibilitatea concedierii
(1) În cazul reorganizării judiciare, a falimentului sau a dizolvării angajatorului, concedierea salariaţilor poate fi dispusă şi în cazul în care salariaţii se află în una din situaţiile prevăzute de art.60 (1) din Codul Muncii, precum şi a art. 21 din OUG 96/2003 privind protecţia maternităţii la locurile de muncă, aşa cum a fost modificată şi completată ulterior.
(2) Angajatorul care a încetat raportul de muncă sau de serviciu cu o salariată prevăzută la art. 21 din OUG 96/2003 are obligaţia ca, în termen de 7 zile de la data comunicării acestei decizii în scris către salariată, să transmită o copie a acestui document sindicatului sau reprezentanţilor salariaţilor din unitate, precum şi inspectoratului teritorial de muncă ori, după caz, Agenţiei Naţionale a Funcţionarilor Publici. Copia deciziei se însoţeşte de copiile documentelor justificative pentru măsura luată.

Art. 143 – Comunicări în unele cazuri de concediere pentru motive care ţin de persoana salariatului
În cazul în care salariatul este arestat preventiv pentru o perioadă mai mare de 30 de zile, în condiţiile Codului de procedură penală, precum şi în cazul în care, prin decizie a organelor competente de expertiză medicală, se constată inaptitudinea fizică şi / sau psihică a salariatului, fapt ce nu permite acestuia să îşi îndeplinească şi atribuţiile corespunzătoare locului de muncă ocupat el este obligat să comunice angajatorului, personal sau printr-un împuternicit actul care atestă această stare de fapt în termen de maxim 24 de ore de la intrarea în posesie.

Art. 144 – Preavize şi propuneri; decizia de concediere
(1) În cazul concedierii pentru inaptitudine fizică şi / sau psihică a angajatului, angajatorul este obligat să emită decizia de concediere în termen de 30 de zile de la data constatării cauzei concedierii, cu obligativitatea acordării salariatului în cauză a unui preaviz de minim 20 zile lucrătoare, preaviz care va fi notificat de urgenţă salariatului, după înregistrarea acestuia în Registrul general de intrare-ieşire a documentelor.
(2) În cazul concedierii pentru inaptitudine fizică şi / sau psihică a angajatului, angajatorul are obligaţia de a-i propune salariatului alte locuri de muncă vacante în unitate compatibile cu capacitatea de muncă stabilită de medicul de medicină a muncii;
(3) În situaţia în care angajatorul nu dispune de locuri de muncă vacante constată prin proces verbal acest lucru şi solicită, în acelaşi timp, sprijinul AJOFM, în vederea redistribuirii salariatului corespunzător capacităţii de muncă constatate de medicul de medicina muncii.
(4) Salariatul are la dispoziţie un termen de 3 zile lucrătoare de la comunicarea angajatorului în legătură cu existenţa posturilor vacante, în care acesta are posibilitatea de a-şi manifesta expres consimţământul în legătură cu unul din posturile disponibile. Consimţământul trebuie să fie fără obiecţiuni.
(5) În cazul în care, în aceste 3 zile salariatul nu-şi manifestă expres consimţământul, precum şi după notificarea cazului către agenţia teritorială de ocupare a forţei de muncă conform alineatului (3), angajatorul poate dispune concedierea salariatului, în interiorul termenului de 30 de zile calendaristice de la data constatării cauzei concedierii.
(6) În cazul concedierii pentru inaptitudine fizică şi / sau psihică a angajatului, acesta va beneficia de o compensaţie, în cuantum de un salariu de bază (la valoarea salariului de bază avut în luna anterioară concedierii).
(7) Decizia de concediere se emite în scris şi, sub sancţiunea nulităţii absolute, trebuie să fie motivată în fapt şi în drept şi să cuprindă precizări cu privire la termenul în care poate fi contestată şi la instanţa judecătoreasca la care se contestă. De asemenea, trebuie să cuprindă durata preavizului, criteriile de stabilire a ordinii de prioritate la concediere în cazul concedierilor colective, precum şi lista tuturor locurilor de muncă disponibile în unitate şi termenul în care salariaţii urmează să opteze pentru a ocupa un loc de muncă vacant, în condiţiile art.64 Codul Muncii.

Art. 145 – Concedierea salariatului arestat preventiv
În cazul în care salariatul este arestat preventiv pentru o perioadă mai mare de 30 de zile, în condiţiile Codului de procedură penală, angajatorul are obligaţia emiterii deciziei de concediere în termen de 30 de zile calendaristice de la data constatării cauzei concedierii.

Art. 146 – Concedierea pentru necorespundere profesională
(1) În cazul în care angajatorul constată necorespunderea profesională a salariatului şi va dispune concedierea acestuia, are obligaţia emiterii deciziei de concediere în termen de 30 de zile calendaristice, de la data constatării necorespunderii profesionale, cu obligativitatea acordării salariatului în cauză a unui preaviz de 20 zile lucrătoare care va fi notificat de urgenţă salariatului după înregistrarea acestuia în Registrul general de intrări ieşiri a documentelor.
(2) Sfera noţiunii de necorespundere profesională poate cuprinde:
neîndeplinirea în mod repetat a normei de lucru, 
desfăşurarea defectuoasă a activităţii, întocmirea unor lucrări de slabă calitate, 
împrejurări ce demonstrează inaptitudinea profesională a salariatului. 
(3) Necorespunderea profesională trebuie să se întemeieze pe fapte elocvente, anterioare, de neîndeplinire corespunzătoare, sub aspect profesional, a obligaţiilor de serviciu şi pe rezultatele evaluării profesionale, prealabilă aplicării concedierii pentru necorespundere profesională.

Art. 147 – Concedierea pentru necoresundere profesională – cercetarea prealabilă
(1) Concedierea angajatului pentru necorespundere profesională poate fi dispusă numai după efectuarea cercetării prealabile.
(2) Cercetarea salariatului pentru necorespundere profesională se face de către o comisie numită de catre angajator. Din comisie va face parte şi un reprezentant al sindicatului, desemnat de acesta, al cărui membru este salariatul în cauză.
(3) Comisia va convoca salariatul şi îi va comunica acestuia în scris, cu cel puţin 15 zile înainte:
a) data, ora exactă şi locul întrunirii comisiei;
b) modalitatea în care se va desfăşura examinarea.
(4) Convocatorul va fi înmânat personal salariatului sub semnătură, sau va fi expediat de îndată, prin poştă, cu confirmare de primire.
(5) Examinarea va avea ca obiect activităţile prevăzute în fişa postului salariatului în cauză.
(6) În cazul introducerii de noi tehnologii, examinarea salariatului se va referi la acestea numai în măsura în care salariatul în cauză a făcut obiectul formării profesionale în respectiva materie.
(7) Necorespunderea profesională poate fi susţinută de comisie prin dovezi de îndeplinire necorespunzătoare a sarcinilor profesionale, prin examinare scrisă, orală, practică şi alte probe.
(8) În cazul în care salariatul îşi pierde aptitudinile profesionale din motive medicale, angajatorul îi va asigura în limitele disponibile, un alt loc de muncă. În situaţia în care nu dispune de astfel de posibilităţi, angajatorul va apela la autoritatea publică locală pentru ocuparea forţei de muncă, în vederea soluţionării.
(9) Actele cercetării şi rezultatul acestora vor fi consemnate într-un referat scris ce se întocmeşte de către persoana abilitată de comisie. Persoana abilitată va înregistra în Registrul general de intrări-ieşiri al organizaţiei, actele prezentate în apărare şi susţinerile prezentate în scris de către salariat (spre exemplu sub forma notei explicative) împreună cu celelalte acte de cercetare efectuate.
(10) În cazul în care salariatul refuză să se prezinte la convocarea făcută şi nu comunică angajatorului vreun motiv obiectiv de neprezentare ori în cazul în care refuză să dea notă explicativă, persoana ce efectuează cercetarea întocmeşte un proces verbal în care se stipulează aceste situaţii, act ce va fi anexat referatului.
(11) În cazul în care, în urma examinării, salariatul este considerat necorespunzător profesional de cître comisie, acesta are dreptul de a contesta hotărârea comisiei în termen de 10 zile de la comunicare.
(12) Dacă salariatul nu a formulat contestaţia în termenul prevăzut sau dacă după formularea contestaţiei şi reexaminarea hotărârii comisiei, aceasta este menţinută, angajatorul poate emite şi comunica decizia de desfacere a contractului individual de muncă al salariatului, pentru motive de necorespundere profesională. Decizia astfel emisă va conţine rezultatul cercetării prealabile a salariatului în cauză.
(13) Pe o perioadă de minimum 6 luni de la reluarea activităţii, considerată perioadă de readaptare, salariaţii care au beneficiat de concediu de maternitate şi/sau concediu legal plătit pentru îngrijirea copilului în vârstă de până la 2 ani nu vor putea fi concediaţi pentru motivul de necorespundere profesională prevăzut de Codul Muncii.

Art. 148 – Încetarea de drept a contractului individual de muncă ca urmare a admiterii cererii de reintegrare în funcţia ocupată de salariat a unei persoane concediate nelegal sau pentru motive neîntemeiate

În cazul încetării de drept a contractului individual de muncă ca urmare a admiterii cererii de reintegrare în funcţia ocupată de salariat a unei persoane concediate nelegal sau pentru motive neîntemeiate, angajatorul are obligaţia emiterii deciziei de concediere în termen de 30 de zile calendaristice de la data constatării cauzei concedierii, cu aplicaţiile specifice concedierii în urma admiterii cererii de reintegrare în funcţia ocupată de salariat a unei persoane nelegal concediate.

Art. 149 - Concedierea individuală pentru motive care nu ţin de persoana salariatului
(1) În cazul în care încetarea contractului individual de muncă este determinată de desfiinţarea locului de muncă ocupat de salariat, din unul sau mai multe motive fără legătură cu persoana acestuia, dificultăţile economice, transformările tehnologice sau reorganizarea activităţii trebuie să rezulte clar din actele organizaţiei, iar desfiinţarea locului de muncă să fie consecinţă directă a unei din aceste situaţii în care se află organizaţia şi să se regăsească în organigrama acesteia.
(2) La încetarea contractului individual de muncă din motive ce nu ţin de persoana salariatului, angajatorii vor acorda acestuia o compensaţie de cel puţin un salariul lunar, în afara drepturilor cuvenite la zi.

Art. 150 – Procedura în cazul concedierilor colective
În cazul în care angajatorul aflat în una / mai multe din situaţiile prevăzute la art.65(1) din Codul Muncii, dispune concedierea colectivă, în sensul prevederilor art.68 din Codul Muncii, aceasta trebuie efectuată cu respectarea procedurii prevăzute în lege.

Art. 151 – Reangajarea angajaţilor concediaţi colectiv 
(1) În termen de 45 de zile calendaristice de la data concedierii, salariatul concediat prin concediere colectivă are dreptul de a fi reangajat cu prioritate pe postul reînfiinţat în aceeaşi activitate, fără examen, concurs sau perioadă de probă.
(2) În situaţia în care în perioada prevăzută la alin. (1) se reiau aceleaşi activităţi, angajatorul va transmite salariaţilor care au fost concediaţi de pe posturile a căror activitate este reluată în aceleaşi condiţii de competenţă profesională o comunicare scrisă, prin care sunt informaţi asupra reluării activităţii.
(3) Salariaţii au la dispoziţie un termen de maximum 5 zile calendaristice de la data comunicării angajatorului, prevăzută la alin. (2), pentru a-şi manifesta în scris consimţământul cu privire la locul de muncă oferit.
(4) În situaţia în care salariaţii care au dreptul de a fi reangajaţi potrivit alin. (2) nu îşi manifestă în scris consimţământul în termenul prevăzut la alin. (3) sau refuză locul de muncă oferit, angajatorul poate face noi încadrări pe locurile de muncă rămase vacante.

Art. 152 – Dreptul de preaviz al persoanelor concediate pentru motive ce nu ţin de persoana salariatului
Persoanele concediate pentru motive ce nu ţin de persoana salariatului beneficiază de dreptul la un preaviz de 20 zile lucrătoare şi care va fi notificat de urgenţă salariatului după înregistrarea acestuia în registrul general de intrări-ieşiri a documentelor.

Art. 153 – Decizia de concediere a salariatului în cazul concedierilor colective
(1) Decizia de concediere se comunică salariatului în scris şi trebuie să conţină în mod obligatoriu elementele prevăzute de Codul Muncii, şi anume:
a) motivele care determină concedierea;
b) durata preavizului;
c) criteriile de stabilire a ordinii de priorităţi la concediere, conform art. 69 alin. (2) lit. d) Codul Muncii, numai în cazul concedierilor colective;
d) lista tuturor locurilor de muncă disponibile în unitate şi termenul în care salariaţii urmează să opteze pentru a ocupa un loc de muncă vacant, în condiţiile art. 64 Codul Muncii.
 (2) Decizia produce efecte de la data comunicării ei salariatului.

Art. 154 – Termenul de preaviz în cazul concedierii colective a persoanelor cu contracte individuale de muncă suspendate
În situaţia în care, în perioada de preaviz acordat persoanelor concediate în temeiul art.61 lit. c, lit. d, şi art.65 din Codul Muncii, contractul individual de muncă este suspendat, termenul de preaviz va fi suspendat corespunzător, cu excepţia cazului de suspendare pentru absenţe nemotivate.

Art. 155 – Notificarea intenţiei de concediere colectivă; ordinea prioritară
(1) Prin notificarea intenţiei de concediere colectivă înregistrată în registrul general de intrări-ieşiri al documentelor, se va prevedea ordinea prioritară în care se va face concedierea vizând:
a) salariaţii care cumulează 2 sau mai multe funcţii şi cei care cumulează pensia cu salariul;
b) salariaţii care îndeplinesc condiţiile de vârstă standard şi stagiu de cotizare şi nu au cerut pensionarea în condiţiile legii;
c) salariaţii care îndeplinesc condiţiile de pensionare la cererea lor;
(2) Această ordine prioritară va stabili, luând în considerare şi următoarele criterii minimale:
a) dacă măsura ar putea afecta 2 soţi ce lucrează în aceeaşi unitate, se concediază soţul cu venitul cel mai mic;
b) măsura să afecteze mai întâi persoanele ce nu au copii în întreţinere;
c) măsura să afecteze numai în ultimul rând pe femeile care au în îngrijire copii, pe bărbaţii văduvi sau divorţaţi care au în îngrijire copii, pe întreţinătorii unici de familie, precum ăi pe salariaţii, bărbaţi sau femei care mai au cel puţin 3 ani până la pensionare la cererea lor.
(3) Angajatorul are obligaţia să comunice o copie a notificării prevăzute la art. 69 alin. (2) din Codul Muncii inspectoratului teritorial de muncă şi agenţiei teritoriale de ocupare a forţei de muncă la aceeaşi dată la care a comunicat-o sindicatului sau, după caz, reprezentanţilor salariaţilor.

Art. 156 – Competenţa judecării reclamaţiilor privind concedierilor nelegale
Controlul şi sancţionarea concedierilor nelegale sunt realizate de către tribunalul în a cărei circumscripţie reclamantul îşi are domiciliul sau reşedinţa, sau, după caz, sediul.

Secţiunea VI - Demisia

Art. 157 – Definire
(1) Contractul individual de muncă poate înceta ca urmare a voinţei unilaterale a salariatului prin demisie, care este notificarea scrisă prin care salariatul comunică angajatorului încetarea contractului individual de muncă, după împlinirea unui termen de preaviz.
(2) Angajatorul are obligaţia de a înregistra demisia, formulată în scris de către salariat în Registrul general de intrări-ieşiri a documentelor, în momentul comunicării acesteia de către salariat.
(3) Termenul de preaviz este cel convenit de părţi în contractul individual de muncă sau, după caz, cel prevăzut în contractele colective de muncă aplicabile şi nu poate fi mai mare de 20 de zile lucrătoare pentru salariaţii cu funcţii de execuţie, respectiv mai mare de 45 de zile lucrătoare pentru salariaţii care ocupă funcţii de conducere.

Art. 158 – Data încetării contractului individual prin demisie
Contractul individual de muncă încetează la data expirării preavizului acordat în condiţiile legii sau la data renunţării totale sau parţiale de către angajator la termenul respectiv, de la data menţionată în actul ce constată denunţarea unilaterală a contractului individual de muncă din partea salariatului.

Art. 159 – Demisia fără preaviz
(1) În cazul neîndeplinirii de către angajator a oricăror obligaţii asumate prin contractul individual de muncă, salariatul poate demisiona fără preaviz, contractul fiind denunţat unilateral de la data stipulată în cuprinsul demisiei.
(2) Dovada neîndeplinirii acestor obligaţii se va face prin orice mijloc de probă, în faţa instanţei judecătoreşti competente.

Art. 160 – Încheierea contractului individual de muncă; cazuri
Contractul individual de muncă pe durată determinată se poate încheia numai în formă scrisă, cu precizarea expresă a duratei pentru care se încheie, în următoarele cazuri:
a) înlocuirea unui salariat în cazul suspendării contractului său de muncă, cu excepţia situaţiei în care acel salariat participă la grevă;
b) creşterea şi/sau modificarea temporară a activităţii angajatorului;
c) desfăşurarea unor activităţi cu caracter sezonier;
d) în situaţia în care este încheiat în temeiul unor dispoziţii legale emise cu scopul de a favoriza temporar anumite categorii de persoane fără loc de muncă;
e) angajarea unei persoane aflate în căutarea unui loc de muncă, care în termen de 5 ani de la data angajării îndeplineşte condiţiile de pensionare pentru limită de vârstă;
f) ocuparea unei funcţii eligibile în cadrul organizaţiilor sindicale, patronale sau organizaţiilor neguvernamentale, pe perioada mandatului;
g) angajarea pensionarilor care, în condiţiile legii, pot cumula pensia cu salariul. 
h) în alte cazuri prevăzute expres de legi speciale, ori pentru desfăşurarea unor lucrări, proiecte sau programe.

Art. 161 – Durata contractelor individuale de muncă pe durată determinată
(1) Contractul individual de muncă pe durată determinată poate fi încheiat pe maxim 36 luni fiind posibilă prelungirea termenului stabilit iniţial, cu acordul scris al părţilor, pentru perioada realizării unui proiect, program sau unei lucrări. Între aceleaşi părţi se pot încheia succesiv cel mult 3 contracte individuale de muncă pe durata determinată. Contractele individuale de muncă pe durată determinată încheiate în termen de 3 luni de la încetarea unui contract de muncă pe durată determinată sunt considerate contracte succesive şi nu pot avea o durată mai mare de 12 luni fiecare.
(2) În cazul în care contractul individual de muncă pe durată determinată este încheiat pentru a înlocui un salariat al cărui contract individual de muncă este suspendat, durata contractului va expira la momentul încetării motivelor ce au determinat suspendarea contractului individual de muncă al salariatului titular.

Art. 162 – Perioada de probă în cazul contractelor individuale de muncă pe durată limitată
Perioada de probă la care va fi supus angajatul cu contractul individual de muncă pe durată determinată nu va depăşi:
a) 5 zile lucrătoare pentru o durată a contractul individual de muncă mai mică de 3 luni;
b) 15 zile lucrătoare pentru o durată a contractul individual de muncă între 3 luni şi 6 luni;
c) 30 zile lucrătoare pentru o durată a contractul individual de muncă mai mare de 6 luni;
d) 45 zile lucrătoare în cazul salariaţilor încadraţi în funcţii de conducere, pentru o durată a contractului individual de muncă mai mare de 6 luni;

Art. 163 – Informarea privind locurile de muncă vacante
(1) Angajatorul este obligat să informeze printr-un anunţ afişat la sediul său, salariaţii angajaţi prin contractul individual de muncă pe durată determinată despre locurile de muncă vacante, corespunzător pregătirii lor profesionale, la momentul devenirii vacante a acestora şi să le asigure accesul în condiţii egale cu salariaţii angajaţi cu contract individual de muncă pe perioadă nedeterminată.
(2) O copie a anunţului prevăzut la alin. (1) se transmite de îndată sindicatului sau reprezentanţilor salariaţilor.

Art. 164 – Obligaţiile angajatorului
(1) În cazul încadrării în muncă cu contractul individual de muncă pe durată determinată angajatorul are aceleaşi obligaţii anterioare, concomitente şi ulterioare încheierii lui, prevăzute de lege pentru contractul individual de muncă pe durată nedeterminată şi reglementate expres în prezentul Regulament
(2) În cazul încetării de drept a contractului individual de muncă, la data expirării termenului contractului individual de muncă încheiat pe durata determinată, angajatorul emite un act de constatare a încetării care se înregistrează în Registrul de Intrări-Ieşiri şi este înmânat angajatului.

Art. 165 – Încheiere; durata timpului de lucru
(1) Contractul individual de muncă cu timp parţial se încheie numai în formă scrisă şi stabileşte o durată zilnică de lucru inferioară numărului de ore normale de lucru al unui salariat cu normă întreagă comparabil. Pe lângă clauzele esenţiale stabilite de lege pentru contractele individuale de muncă, contractul individual de muncă cu timp parţial stabileşte obligatoriu următoarele:
a) durata muncii şi repartizarea programului de lucru;
b) conditiile in care se poate modifica programul de lucru;
c) interdictia de a efectua ore suplimentare, cu exceptia cazurilor de forta majora sau pentru alte lucrari urgente destinate prevenirii producerii unor accidente ori inlaturarii consecintelor acestora.
(2) Salariatul comparabil este salariatul cu norma întreagă din aceeaşi unitate, care are acelaşi tip de contract individual de muncă, prestează aceeaşi activitate sau una similară cu cea a salariatului angajat cu contract individual de muncă cu timp parţial, avându-se în vedere şi alte considerente, cum ar fi vechimea în muncă şi calificarea / aptitudinile profesionale.
(3) Atunci când nu există un salariat comparabil în aceeaşi unitate, se au în vedere dispoziţiile din contractul colectiv de muncă aplicabil sau, în lipsa acestuia, reglementările legale în domeniu.

Art. 166 – Transferul de la un tip de normă la altul 
(1) Angajatorul este obligat ca, în măsura în care este posibil, să ia în considerare cererile salariaţilor de a se transfera fie de la un loc de muncă cu normă întreagă la unul cu fracţiune de normă, fie de la un loc de muncă cu fracţiune de normă la un loc de muncă cu normă întreaga sau de a-şi mări programul de lucru, în cazul în care apare această oportunitate.
(2) În măsura survenirii pe parcursul derulării contractului individual de muncă a unei oportunităţi de mărire a programului de lucru, inclusiv prin ajungerea la normă întreagă ori prin micşorarea normei întregi, angajatorul are obligaţia de a-i informa pe salariaţi, printr-un anunţ afişat la sediul organizaţiei, întocmit la momentul apariţiei acestei oportunităţi. Anunţul poate fi făcut cunoscut şi prin intermediul altor modalităţi eficiente de comunicare.
(3) O copie a anunţului prevăzut la alin. (2) se transmite de îndată sindicatului sau reprezentanţilor salariaţilor.

Art. 167 – Obligaţiile angajatorului în cazul contractului individual de muncă cu timp parţial
În cazul încadrării în muncă cu contractul individual de muncă cu timp parţial angajatorul are aceleaşi obligaţii anterioare, concomitente şi ulterioare încheierii lui, prevăzute de lege pentru contractul individual de muncă pe durată nedeterminată şi reglementate expres în prezentul Regulament.

Art. 168 – Definire
Salariaţii cu munca la domiciliu îndeplinesc sarcinile specifice, în acest loc, stabilindu-şi singuri programul de lucru.

Art. 169 – Clauze obligatorii în contractul individual de muncă la domiciliu
În cuprinsul contractului individual de muncă la domiciliu este obligatorie menţionarea expresă a faptului că salariaţii lucrează la domiciliu, a programului şi a modalităţii concrete de realizare a contribuţiilor, precum şi a obligaţiei angajatorului de asigurare a transportului la şi de la domiciliul salariatului, a materiilor prime şi a materialelor utilizate în activitate şi a produselor finite.

Art. 170 – Controlul activităţii salariatului la domiciliu
Modalitatea concretă de realizare a controlului activităţii salariatului vizează modul de îndeplinire a obligaţiilor ce i-au fost stabilite prin contractul individual de muncă, programul de control se stabileşte de la ora 10 la ora 13.

Art. 171 – Obligaţiile angajatorului în cazul contractului individual de muncă la domiciliu
În cazul încadrării în muncă cu contractul individual de muncă la domiciliu, angajatorul are aceleaşi obligaţii anterioare, concomitente şi ulterioare încheierii lui, prevăzute de lege pentru contractul individual de muncă pe durată nedeterminată şi reglementate expres prin prezentul Regulament.







































CAPITOLUL XII
DISPOZIŢII FINALE

Art. 172 Prezentul regulament a fost aprobat de Consiliul Administrativ al Școlii Populare de Arte „Constantin Brâncuși” Târgu Jiu, urmând a fi reactualizat, în condiţiile legii, ori de câte ori necesităţile de organizare şi disciplina muncii o impun.

Art.173 Personalul Școlii Populare de Arte „Constantin Brâncuși” Târgu Jiu este obligat să respecte și să aplice prevederile prezentului Regulament.
	
Art.174 Prezentul Regulament intră în vigoare începând cu data aprobării prin hotărâre a Consiliului Administrativ al Școlii Populare de Arte „Constantin Brâncuși” Târgu Jiu. Cu aceeași dată încetează aplicarea Regulamentului de Ordine Interioară anterior 

Art.175 Orice modificare a prezentului Regulament este dată publicităţii prin afişare.




























Anexa 1 la Regulamentul Intern

REGULAMENT PENTRU CURSANŢI

CAPITOLUL I REGULI DE ORGANIZARE ALE PROCESULUI
 DE ÎNVĂŢĂMÂNT

 		Art. 1 Anul şcolar începe la 1 octombrie şi se încheie la sfârşitul anului şcolar respectiv, în conformitate cu capitolul IV ORGANIZAREA PROCESULUI DE INSTRUIRE din Regulamentul de Organizare și Funcţionare al Școlii Populare de Arte „Constantin Brâncuși” Târgu Jiu.
 		Art. 2 Înscrierea, taxele anuale şi alte reguli privind admiterea la cursuri se desfăşoară conform aceluiaşi regulament afişat on-line pe situl Școlii Populare de Arte „Constantin Brâncuși” Târgu Jiu.

CAPITOLUL II COMPORTAMENTUL ÎN ŞCOALA POPULARĂ
 DE ARTE „CONSTANTIN BRANCUȘI” TARGU JIU

Cursanţii au următoarele drepturi:

Art.3 Să beneficieze de servicii de educaţie permanentă şi de calitate.

Art. 4 Să aibă la îndemână o bază materială adecvată activităţii la clasă.

Art. 5 Să beneficieze de condiţii de igiena şi mediu, decente pentru asigurarea studiului.

Art. 6 Să participe în bune condiţii la festivaluri, spectacole, expoziţii organizate de către instituție.

Cursanţii au următoarele obligaţii:

Art. 7 Să respecte Regulamentul Intern, Regulamentul de Organizare și Funcţionare şi alte norme elaborate de Şcoală, având un comportament adecvat calităţii de cursant al Școlii Populare de Arte „Constantin Brâncuși” Târgu Jiu.

Art. 8 Prin comportament sau ţinută să nu producă deranjarea celorlalţi cursanţi sau a personalului angajat.

Art. 9 Să nu introducă materiale de propagandă sau să lipească afişe fără 
autorizaţia conducerii Școlii Populare de Arte „Constantin Brâncuși” Târgu Jiu.

 	Art. 10 Să nu introducă în Şcoala materiale inflamabile sau pirotehnice.

Art. 11 Să nu consume în incinta instituției şi să nu vină la cursuri sau la evenimentele cultural-artistice sub influenţa băuturilor alcoolice, substanţelor halucinogene sau a altor droguri. 

Art. 12 Să nu fumeze în interiorul Școlii Populare de Arte „Constantin Brâncuși” Târgu Jiu.

Art. 13 Să nu aducă animale în incinta Școlii Populare de Arte „Constantin Brâncuși” Târgu Jiu.

Art. 14 Să păstreze banii şi obiectele de valoare asupra lor.

Art. 15 În sălile de curs este ale Școlii Populare de Arte „Constantin Brâncuși” Târgu Jiu să utilizeze telefoanele mobile în modul silenţios.

Art. 16 Să participe la cursuri, prezenta fiind obligatorie

Art. 17 Să participe necondiţionat la activităţile cultural-artistice propuse de Şcoală.

Art. 18 Să achite taxele prevăzute în Regulamentul de Organizare şi Funcţionare.

Art. 19 Să restituie materialele, documentele sau alte bunuri împrumutate de către Scoală, nerestituirea sancţionandu-se cu plata unei sume echivalente cu valoarea de inventar a bunurilor.

Art. 20 Să nu distrugă şi să nu piardă bunurile școlii.

